ועדת החוקה, חוק ומשפט, כנסת 23, פרוטוקול מספר 97, 2020-08-25 14:00

יעקב אשר: שלום וברכה.

יעקב אשר: אני פותח בזאת את ישיבת ועדת החוקה, חוק ומשפט.

יעקב אשר: הנושא הוא ארוך – זו גם הצעת חוק ההוצאה לפועל (הקפאת הגבלת רישיונות נהיגה), הצעה ממשלתית, וגם הצעתם של חברי הכנסת אוסאמה סעדי – צריך להקריא את הכל או שאתה פוטר אותי מזה, אדוני היועץ המשפטי?

אלעזר שטרן: אנחנו אחרי זה נתייחס אליהם, כשנצביע.

יעקב אשר: נתייחס.

יעקב אשר: - - של חבר הכנסת אוסאמה סעדי, חבר הכנסת אחמד טיבי, חבר הכנסת סונדוס סאלח.

יעקב אשר: הצעת חוק ההוצאה לפועל (תיקון – מגבלות רישיון נהיגה), של חבר הכנסת חמד עמאר, חבר הכנסת אביגדור ליברמן – אני לא קובע את הסדר, זה הם קובעים לי אז שאף אחד לא יקפוץ עלי...

יעקב אשר: חבר הכנסת עודד פורר, חבר הכנסת יבגני סובה, חבר הכנסת אלי אבידר, חברת הכנסת יוליה מלינובסקי קונין, חבר הכנסת אלכס קושניר.

יעקב אשר: וכן, הצעת חוק ההוצאה לפועל של חבר הכנסת ג'אבר עסאקלה, חבר הכנסת איימן עודה, חברת הכנסת עאידה תומא סלימאן, חבר הכנסת עופר כסיף, חבר הכנסת יוסף ג'בארין והצעת חוק של חברת הכנסת שרן מרים השכל, והצעת חוק אחרונה חביבה של חבר הכנסת שלמה קרעי, ולידו העוזר לו לתומכו, חבר הכנסת יעקב אשר.

יעקב אשר: שאלה ראשונה לשיקול דעת – האם אנחנו רוצים למזג את ההצעות ביחד עם ההצעה הממשלתית?

יעקב אשר: אני אגיד לכם – אולי היועץ המשפטי יסביר אבל מי כמוך יודע, אוסאמה, וגם אחרים, שברגע שזה ממוזג אז זו הצעה משותפת של הממשלה ושל הח"כים המגישים.

אלעזר שטרן: וזה על בסיס הנוסח הממשלתי, זה מה שקובע התקנון.

יעקב אשר: אז אני רוצה להעיר עוד משהו, ואחר-כך אני רוצה לשמוע את דעתכם כי אתם מובילים מבחינתי.

יעקב אשר: אני חשבתי קצת – לפעמים אני מכין קצת ישיבות, הכנה, אתה יודע.

יעקב אשר: בישיבות שאני נותן לאוסאמה לנהל, כמו אתמול, אני לא צריך להכין אבל אני עוקב אחריך, תהיה רגוע.

אוסאמה סעדי: אני יודע.

יעקב אשר: אז אני שההצעות שלכם באו בלי קשר לקורונה.

יעקב אשר: זאת אומרת, אלה הצעות שבאות ממקום אחר.

יעקב אשר: ההצעה הממשלתית הולכת כרגע על הקורונה וזו הסכמה שלכם שכרגע לא מקדמים את זה מעבר לזה.

יעקב אשר: אבל מה?

יעקב אשר: יכול להיות שאולי שווה כן להשאיר ולא למזג את כולן כדי שאם נרצה, נדון בנושא ולפי ההסכמות נרוץ עם זה הלאה אבל יכול להיות שנרצה אחר-כך לקיים דיון או להביא שוב לאישור הוועדה את הצעות החוק לתקופה כוללת, שאולי תהיה אחרת מהקורונה, פחות או יותר – לכן חשבתי שאולי נשמור את האפשרות להמשיך את זה הלאה או שתוגש אחר-כך בקשה כזאת, ואז נראה מי יהיה הראשון ויוכל לשפר עמדות.

יעקב אשר: לכן, זה לשיקול דעתכם.

יעקב אשר: עכשיו אני אשמע אתכם ותחליטו כי אם זה למזג – עכשיו אנחנו צריכים לעשות את זה, בתחילת הדיון.

יעקב אשר: זה צריך את אישור ועדת הכנסת, לא?

אלעזר שטרן: כן.

אלעזר שטרן: לכן כדאי לעשות את זה עכשיו, אם רוצים.

שלמה קרעי: ראשית, אני חושב שהרעיון שלך הוא רעיון טוב אבל מכיוון שההצעה שלי היא זו שאושרה בוועדת שרים, אז צריך לראות – אני אגיד לך למה אני אומר את זה: כי מה שהזכיר ניסנקורן שהוא הולך להחריג בהצעה הממשלתית, חיים בהוצאה לפועל מסוימים, מזונות, חידוש רישיון וכולי, אני חושב שברגע שאנחנו אומרים שההצעה הזאת היא הוראת שעה לתקופה של הקורונה, שהסיבות הן בריאותיות ושאי אפשר לומר לאנשים לנסוע בתחבורה ציבורית, בלי קשר לזה - -

אוסאמה סעדי: זה לגופו של עניין.

אוסאמה סעדי: תכף ניכנס לדברים האלה.

אוסאמה סעדי: השאלה המקדמית עכשיו היא - -

שלמה קרעי: אז אני אומר שאפשר למזג אם יש כאן הסכמה בסיסית שמכיוון שזו הוראת שעה, לא מחריגים אוכלוסיות בהצעות החוק.

יעקב אשר: אתה רוצה לקבוע את התוצאה ואת השופט והכל לפני הדיון.

יעקב אשר: זה לא ילך, אנחנו ניסינו את זה.

יעקב אשר: אנחנו ניסינו את זה שנים ולא הלך לנו.

יעקב אשר: אנחנו פותחים דיון, אנחנו באים בנפש חפצה.

יעקב אשר: יש חילוקי דעות, אנחנו יודעים שיש חילוקי דעות ויהיו גם חילוקי דעות אבל זאת חוכמת השולחן, נעשה עבודה משותפת ביחד ונראה לאן נגיע.

יעקב אשר: לכן, אני שואל - -

אוסאמה סעדי: אני חושב שהדרך הראויה היא – כבוד היושב-ראש, תראה, אנחנו יודעים את העמדה ההיסטורית והמסורתית גם של רשות האכיפה היום.

אוסאמה סעדי: תומר, קצת איזי.

אוסאמה סעדי: ..

תומר מוסקוביץ: יגיע התור שלי, אולי תסכים.

אוסאמה סעדי: - - אני יודע מה העמדה שלכם, ולכן הייתי הולך, כבוד היושב-ראש – אני חושב שמין הראוי למזג את כל ההצעות האלה לתוך הצעת החוק הממשלתית.

אוסאמה סעדי: אנחנו נלך על הצעת חוק ממשלתית שזה לחצי שנה.

אוסאמה סעדי: יש לנו עוד שלושה נושאים שתכף נדבר עליהם, שאנחנו רוצים להכניס בכל זאת תיקונים בהצעת החוק הממשלתית, אחד מהם זה הנושא של חייבי מזונות.

אוסאמה סעדי: נקודה שנייה – אנחנו רוצים לתת אפשרות בהצעת החוק שתהיה אורכה נוספת של שר המשפטים, באישור ועדת החוקה, אם מצב הקורונה יימשך, ואת אלה נכניס להצעת החוק הממשלתית.

אוסאמה סעדי: יש עוד נושא שקשור למשרד התחבורה שנמצאים כאן – זה החידוש.

יעקב אשר: זה החלק הטכני.

אוסאמה סעדי: זה טכני.

אוסאמה סעדי: אלה שלושת הנושאים שאנחנו צריכים לדון ולהכריע אבל כדי שנכנס את ועדת הכנסת ונסיים עם זה מהר, אני מסכים למזג את ההצעה שלי.

אוסאמה סעדי: אם רוצים אחרי זה להציע הצעת חוק - -

יעקב אשר: זה לא בקשה של הממשלה למזג את זה.

שלמה קרעי: לא, זה ברור.

שלמה קרעי: אני אומר שמכיוון שהמיזוג הזה מסיר מאתנו את היכולת לעשות – אם לא יגיעו להסכמות כאן לגבי מזונות, לגבי מה שדיברנו, שגם כאלה שהרישיון שלהם לא בתוקף, לגבי זה שנותנים לשר המשפטים הארכה – אם לא נגיע להסכמות כאן, אוסאמה, אז צריך להגיש הצעת חוק מחדש, לעבור את כל התהליך מחדש.

שלמה קרעי: זאת המשמעות.

אוסאמה סעדי: אבל אישרו לך בוועדת שרים כפוף להצעת החוק הממשלתית אז אתה לא יכול להתקדם בלי הצעת החוק הממשלתית.

שלמה קרעי: בסדר, אבל ההצעה עברה בטרומית ואפשר להחזיר לוועדת שרים ולבקש שוב.

שלמה קרעי: הכל בסדר.

אוסאמה סעדי: בסדר, מי שלא ירצה – לא ירצה.

יעקב אשר: חברים, תשובה – כן או לא?

יעקב אשר: שלמה, הוא הסכים למיזוג.

שלמה קרעי: אני מסכים ואני מניח שאוסאמה ימשיך לתת יד בעניין הזה ונצליח...

אוסאמה סעדי: יש לנו עוד דרך לצעוד.

יעקב אשר: בכוחות משותפים.

יעקב אשר: חבר הכנסת עסאקלה.

ג'אבר עסאקלה: אני גם בעד מיזוג.

ג'אבר עסאקלה: אני אגיד שיש לנו את האפשרות ואני מאמין שלקראת בחירות יש סיכוי טוב יותר להצעה כוללת יותר אז נמזג ואחר-כך, אם צריך, נבוא למשהו אחר.

יעקב אשר: רק תגיד לי מתי הבחירות.

יעקב אשר: .. חמד, בבקשה.

חמד עמאר: את הצעת החוק הגשתי בכנסת ה-19, זה היה לפני הרבה שנים והיא לא הייתה קשורה בקורונה ולא בשום דבר - -

אוסאמה סעדי: אבל אז לא הסכימו.

אוסאמה סעדי: חמד, אנחנו יודעים.

חמד עמאר: כן.

חמד עמאר: ניסיתי לקדם אותם הרבה זמן ולא הצלחתי גם כשהייתי בקואליציה.

חמד עמאר: אני חושב שאנחנו נלך למיזוג - -

יעקב אשר: כל מה שהשתנה זה יו"ר הוועדה.

יעקב אשר: בצניעות אני אומר.

חמד עמאר: - - נלך למיזוג עכשיו וננסה בתוך המיזוג לתת את האפשרות להארכה מעבר לשישה חודשים בתקנות.

יעקב אשר: כן, אבל תבינו שהמסגרת היא קורונה.

יעקב אשר: כרגע המסגרת היא קורונה.

חמד עמאר: כן, כן.

חמד עמאר: כל אחד והעמדה שלו.

חמד עמאר: כשאני הגשתי את זה, אני פגשתי אנשים שבאמת, הרישיון זה העבודה שלהם, ומרגע שפסלו להם את הרישיון הם הפכו מובטלים.

קריאה: אבל כשמגישים בקשה לרשם בעקבות זה שזה העבודה שלהם, רשם מוסמך לתת להם - -

חמד עמאר: לא ראיתי רשם אחד שהחזיר רישיון למרות שהרבה הגישו את זה.

חמד עמאר: לכן, בואו נמזג את זה.

שלמה קרעי: זה לא רק העבודה, זה רגליים כדי ללכת לעבודה בפריפריה, משה.

שלמה קרעי: מי שגר בפריפריה לא יכול להגיע - -

חמד עמאר: אפילו לנכים לא החזירו את הרישיון.

חמד עמאר: אני מכיר כאלה אבל אני מסכים למזג.

שלמה קרעי: אדוני היושב-ראש, יש הסכמה למזג.

משה ארבל: כבוד היושב-ראש, אם יורשה לי רק - -

יעקב אשר: יורשה לך למרות שאתה לא מהמציעים.

משה ארבל: עדין, אני רק מבקש לומר כאן איפכא מסתברא - -

יעקב אשר: אבל רגע, אל תיכנס לגוף העניין כי ניתן לאנשים להציג.

משה ארבל: מאה אחוז.

יעקב אשר: אז אם כך, אני מעלה להצבעה את כל ההצעות שנמצאות על סדר היום, כולל הצעתה של חברת הכנסת שרן השכל, שאינה נמצאת כאן אבל מנהל הוועדה החרוץ שלנו כבר קיבל ממנה את הסכמתה למזג.

יעקב אשר: אני מעלה את זה להצבעה.

יעקב אשר: מי בעד מיזוג יחד עם ההצעה הממשלתית?

יעקב אשר: בעד – הרוב

יעקב אשר: נמנעים – אין

יעקב אשר: ההצעה ההצעות מוזגו ויועברו לאישור ועדת הכנסת בהקדם האפשרי.

יעקב אשר: עכשיו נתחיל את הדיון עצמו וניתן לחברי הכנסת להציג קודם או שהצעת החוק הממשלתית היא המובילה כרגע?

יעקב אשר: איך נהוג?

אוסאמה סעדי: כן, משרד המשפטים.

יעקב אשר: משרד המשפטים, בבקשה.

מירב זוהרי: אני ממשרד המשפטים.

מירב זוהרי: ההצעה שמונחת על השולחן זו הצעה ממשלתית, שנועדה לקבוע הוראת שעה לתקופה של חצי שנה, להקפאה של הגבלות על רישיונות הנהיגה.

מירב זוהרי: היא קודמה בגלל שני צרכים שהתעוררו בתקופת הקורונה – צורך אחד הוא הצורך לצמצם את ההדבקות בתחבורה הציבורית ולשמור יותר על הריחוק החברתי.

מירב זוהרי: הרעיון הוא שככל שיהיו לאנשים יותר רישיונות נהיגה אז יהיה פחות צורך בשימוש בתחבורה ציבורית.

מירב זוהרי: זה גם מסייע לאוכלוסיות שנמצאות בסיכון ולא יכולות לנסוע כרגע בתחבורה הציבורית בגלל חשש להדבקה.

מירב זוהרי: זה צורך אחד שהיא נועדה לתת לו מענה.

מירב זוהרי: הצורך השני הוא באמת הצורך התעסוקתי.

מירב זוהרי: היום אנחנו יודעים שהרבה מאוד אנשים, לצערנו, נמצאים במצב שהם ללא עבודה, ללא תעסוקה, ונדרשים לחפש תעסוקה חדשה או לשנות את מקום העבודה שלהם.

מירב זוהרי: אנחנו לא רוצים שההגבלה לרישיון הנהיגה תהווה חסם למציאת תעסוקה שזה כבר דבר מאוד לא פשוט בתקופה הזאת ולכן, מוצע להקפיא את ההגבלות של רישיונות הנהיגה לתקופה של חצי שנה, כדי לאפשר לאנשים למצוא יותר בקלות תעסוקה.

מירב זוהרי: אלה שני הצרכים העיקריים וההצעה באמת נועדה לתת מענה לתקופת הקורונה, ואני מחדדת את זה על רקע ההצעות הפרטיות שעוסקות ברצון לבטל את ההגבלה בצורה הרבה יותר רחבה.

מירב זוהרי: אנחנו מתמקדים כרגע בתקופת הקורונה.

מירב זוהרי: ההצעה עוסקת בכל אחת מהאפשרויות – היום אפשר להטיל את ההגבלה מלקבל רישיון נהיגה או מלהחזיק רישיון נהיגה או מלחדש אותו.

מירב זוהרי: אנחנו התייחסנו לכל אחת מהאפשרויות ומה נדרש ביחס לכל אחת מהן כדי להסיר את ההגבלה הזאת.

מירב זוהרי: אני חושבת שאפשר להתחיל לעבור על הסעיפים, וביחס לכל סעיף לקיים את הדיון, אם תרצו.

יעקב אשר: לא, אנחנו ניתן לחברי הכנסת, אם אתם רוצים או שאתם רוצים ישר להיכנס לדיון?

אוסאמה סעדי: אני רק אחדד – תומר, בבקשה.

יעקב אשר: לא, אני מציע – אוסאמה, אל תתרגל לנהל לי את הוועדה.

יעקב אשר: תאמין לי, תומר יקבל את הרשות לדבר והוא יגיד את שלו ונשמע אותו בקשב רב.

יעקב אשר: אז רק שאלה, אני רוצה לדעת, להשכלה שלי: ממתי יש את הכלי הזה, ומה שאר הכלים?

יעקב אשר: אנחנו מכירים עיקול, עיקול בנק, עיקול חשבון – תעשו לי סדר.

תומר מוסקוביץ: אני אענה לך על השאלה השנייה וענת תענה לך על השאלה הראשונה: הכלים שיש בידי ההוצאה לפועל או למרכז לגביית קנסות מחולקים לשתי קבוצות או בלשונו של בית המשפט העליון – צעדים שנועדו לרדת לכספו של החייב, וצעדים שנועדו לרדת לחייו של החייב.

תומר מוסקוביץ: מה הכוונה?

תומר מוסקוביץ: עיקול בנק או עיקול משכורת נועדו פשוט לקחת כסף.

תומר מוסקוביץ: הבן אדם חייב כסף, יש לו כסף בבנק, אנחנו לוקחים את הכסף מהחייב ומעבירים אותו לזוכה.

תומר מוסקוביץ: זאת קבוצה אחת של צעדים והגבלת רישיון נהיגה לא שייכת לקבוצה הזאת.

תומר מוסקוביץ: הגבלת רישיון נהיגה, כפי שאפרט אחד-כך ברשות

תומר מוסקוביץ: כם בייתר הרחבה היא בכלל לא נועדה לקחת לו כסף, היא לא נועדה בו בכלל - -

יעקב אשר: סליחה, אני לא שמעתי, עוד פעם.

תומר מוסקוביץ: אני אומר שיש שתי קבוצות של צעדים – צעדים נגד כספו של החייב, כמו שהזכרת – עיקול בנק, עיקול מיטלטלין, עיקול משכורת – זה פשוט נועד לקחת כסף מהחייב ולהעביר אותו לזוכה שמגיע לו הכסף הזה.

תומר מוסקוביץ: הגבלת רישיון נהיגה שייכת לקבוצת אמצעים אחרת - -

יעקב אשר: עיקול בנק זה לא תמיד לקחת רק את הכסף.

יעקב אשר: אתה לוקח את מה שיש לך לקחת אבל זה גם אמצעי - -

תומר מוסקוביץ: זה השפעה נלווית.

תומר מוסקוביץ: מה שיש לו או מה שיהיה לו בשלושה חודשים – הבנק - -

יעקב אשר: הוא מכוון בשביל לקבל את הכסף.

תומר מוסקוביץ: בדיוק.

תומר מוסקוביץ: הגבלת רישיון נהיגה לא נועדה לזה.

תומר מוסקוביץ: הגבלת רישיון נהיגה שייכת לקבוצה של הגבלות שמוטלת על חייבים משתמטים, ואני אגיד את זה אחר-כך ביתר הרחבה, כשאדוני היושב-ראש ירשה לי, והיא נועדה למטרה אחת בלבד: לגרום לו להפסיק להתחמק מהחוב ולשלם כמה שהוא יכול, לא את כל החוב אלא כמה שהוא יכול.

תומר מוסקוביץ: לקבוצה הזאת של ההגבלות שייכות סדרה של הגבלות, שזה הגבלת רישיון נהיגה, הגבלת יציאה מין הארץ, הגבלה מלהחזיק דרכון, הגבלה מלהקים תאגיד, הגבלה מלמשוך צ'קים והגבלה מלהחזיק כרטיסי אשראי.

תומר מוסקוביץ: כל ההגבלות האלה מבוטלות לא כשהוא גומר לשלם את החוק, להבדיל מעיקול – עיקול נשאר עד שהוא גומר לשלם.

תומר מוסקוביץ: ההגבלות האלה לא מוטלות בכלל והן מבוטלות מיד כשהוא מתחיל לשתף אתנו פעולה.

תומר מוסקוביץ: לכן, החוק הזה בעיניי הוא חוק שפוגע בחייבים פגיעה קשה - -

יעקב אשר: רגע, תכף תגיד.

תומר מוסקוביץ: זה כן נכון.

חמד עמאר: ברגע שהוא יסיים את החוב, בנושא של רישיון נהיגה - -

תומר מוסקוביץ: תשאל את חבר הכנסת ארבל, שעבד אצלנו בהוצאה לפועל – זה לא נכון.

חמד עמאר: אני אומר לך, אני פגשתי הרבה שעשו הסדר, עשו הכל, ואתם אומרים להם באופן ברור: עד - - -

קריאות: - - -

יעקב אשר: רגע, אני ביקשתי רקע, לא ביקשתי ויכוח.

יעקב אשר: הוויכוח יגיע אבל אני ביקשתי רקע ושאלתי שתי שאלות - -

תומר מוסקוביץ: זה קיים מ-2009.

תומר מוסקוביץ: ב-2009, כאשר ביטלו את המאסרים.

תומר מוסקוביץ: אני זוכר את עצמי כעורך דין צעיר - -

אלעזר שטרן: - - - זה במסגרת תיקון רחב מאוד שנערך פה בוועדה, תיקון 29, שעשה מהפכה מאוד גדולה בכל חוק ההוצאה לפועל, שבתיקון הזה הוועדה החליטה לעשות עסקה שבה מצד אחד מבטלים את מה שהיה אז כלי מאוד מרכזי, של מאסר חייבים וכנגדו, במקומו, נתנו למערכת ההוצאה לפועל סט שלם של כלים, שזה מה שתומר עכשיו הזכיר.

יעקב אשר: תודה.

יעקב אשר: קיבלתי תשובה.

יעקב אשר: אוסאמה, שתי מילים על ההצעה ומי שרוצה אחריו יכול לדבר.

לענות לתומר: מה שאנחנו מנסים לעשות כאן, בהצעת החוק הזאת – ובאמת יש הרבה אזרחים ועובדה, תכף נשמע את המספרים – יש כאלה שיגידו עשרות אלפים, יש כאלה שיגידו 200,00.

לענות לתומר: אני לא יודע, יש עשרות אלפים שתקועים עדין מבחינת רישיון הנהיגה שנים רבות, והמצב בפועל, שאולי חלק מהאנשים נוהגים בלי רישיון, בלי ביטוח, ואם חס וחלילה קורית תאונה הציבור משלם כי קרנית צריכה לשלם ואז הנטל הזה מתחלק על כל האזרחים.

לענות לתומר: אני מבין מה שאמרת, תומר, שהחוק נותן היום כלים לבטל את ההגבלות האלה, ואנחנו רוצים לעשות את זה.

לענות לתומר: אתה זוכר שאז עשינו את חוק מבצע קנסות תשלום של הנחה של 40%, ו-110,000 - -

תומר מוסקוביץ: 40 מיליון שקל.

אוסאמה סעדי: - - ו-110,000 אזרחים השתמשו וניצלו את המבצע הזה שהכניס לקופת המדינה - -

ינון אזולאי: לא לקופת המדינה, לקופת הזוכים.

תומר מוסקוביץ: לא, זה היה במרכז לגביית קנסות.

אוסאמה סעדי: זה מרכז קנסות.

אוסאמה סעדי: זה קנסות משטרה וקנסות למדינה.

אוסאמה סעדי: ואז המדינה הכניסה 150 מיליון שקל - -

יעקב אשר: אני עשיתי את זה פעם אחת בתור ראש עיר והיו לי כמה חודשים שקט עם - -

אוסאמה סעדי: בדיוק.

אוסאמה סעדי: ואז גם משרד התחבורה נרתם לעניין הזה, ואז גם האנשים שהיו להם עיקולים של 10 שנים, שבע שנים, חמש שנים, ואז משרד התחבורה אמר שמי שמשלם ומנצל את זה, לא צריך תיאוריה, לא טסט מעשי, נכון אפי?

אוסאמה סעדי: וישר החזיר להם את הרישיונות.

אוסאמה סעדי: אני יודע גם על החוק, ואת זה אני אומר לאזרחים ששומעים אותנו:

אוסאמה סעדי: זה שעכשיו אנחנו נותנים לכם את האפשרות של חצי שנה לנהוג ולהסיר את ההגבלה על רישיון הנהיגה שלכם, ותכף נדון מבחינה טכנית איך עושים את זה, זה לא אומר שאתם חצי שנה ואז אחרי זה עוד פעם יחזור.

אוסאמה סעדי: אתם צריכים לנצל את החוקים שעשינו פה, בוועדת חוקה, ויש חוק שאני אזכיר אותו – חמד, יש חוק שנקרא "חוק חייב משלם".

אוסאמה סעדי: חוק ההוצאה לפועל שנקרא "חייב משלם" - -

קריאה: יואב בן צור עם איילת שקד וגם אתה.

אוסאמה סעדי: כן, גם אני הייתי שותף לחוק הזה.

אוסאמה סעדי: ואז זה אומר שאם חייב פונה להוצאה לפועל, אפילו לא לרשם אלא למנהל – תכף נשמע את ענת – שאם הוא עומד בארבעה תשלומים נדמה לי - -

קריאה: שלושה.

אוסאמה סעדי: - - אז מבטלים לו את כל ההגבלות, לא רק את ההגבלה של רישיון רכב אלא גם עיקול בנקים, נסיעה לחו"ל - -

קריאה: והפחתת ריביות גם.

אוסאמה סעדי: הפחתת ריביות 25%.

אוסאמה סעדי: ואז אנחנו פורעים – אני רוצה לעודד, ואם אנחנו מאשרים את זה השבוע וזה עולה, אנחנו רוצים כולנו, כל אחד בחברה שלו, בציבור שלו, במגזרים שלו, שנגיד: הנה עכשיו, בגלל הקורונה, אתה יכול לחצי שנה אבל דע לך שמעכשיו תפנה להוצאה לפועל, תנסה להסדיר את החוב שלך ואז ההגבלה הזאת מבוטלת כל עוד שאתה עומד בהסדר התשלומים.

אוסאמה סעדי: זאת הכוונה שלנו.

יעקב אשר: אוקי.

יעקב אשר: מאחר ובאמת יש לנו פסיפס של קואליציה-אופוזיציה, מגזרים וכולי, וכולם מתכוונים לאותו דבר אז שכל אחד שיוסיף משהו שלא נאמר כדי לא לחזור על הדברים.

יעקב אשר: שלמה קרעי, בבקשה.

שלמה קרעי: תודה, אדוני יושב-הראש.

שלמה קרעי: אני מצטרף לכל מילה שאמר חברי אוסאמה.

שלמה קרעי: הרעיון בבסיס החוק הוא לא נועד דווקא לתקופה של הקורונה.

שלמה קרעי: אנחנו הגשנו את החוק הזה – אני הגשתי אותו, לא ידעתי שהגישו אותו לפני אבל הגשתי אותו בעקבות פניות של זוגות צעירים שפנו אלי ואמרו שדרשו מהם לעשות תיאוריה וטסט מחדש אחרי שלילה של מספר חודשים בהוצאה לפועל בגלל שהם היו נהגים צעירים.

שלמה קרעי: זה הדבר שהעיר אותי להידרש לעניין הזה כי למעשה, שללו רישיון מאדם לא על בסיס הנהיגה המופרעת שלו, לא על בסיס עבירות תנועה אלא על בסיס מצב כלכלי שהוא נקלע אליו, סיים ושילם את חובו וצריך לעשות תיאוריה וטסט מחדש.

שלמה קרעי: ולכן, תוך כדי התוודעתי לדברים ולמעשה, לתת מגבלה במדינת ישראל כשאין לנו תחבורה ציבורית מספיק טובה, בעיקר לאנשים מהפריפריה, בעיקר לכאלה שכדי להגיע למקום העבודה שלהם תחבורה ציבורית היא לא אפקטיבית בכלל, זה למעשה כמו לקשור לו את שתי הרגליים ולהגיד לו: אתה לא יכול לנסוע לעבודה עד שתשלם את החוב.

שלמה קרעי: אבל אני רוצה לנסוע לעבודה כדי לשלם את החוב – לא, אתה לא יכול.

שלמה קרעי: זאת המשמעות אצל הרבה אנשים שחייבים בהוצאה לפועל בנושא הזה של שלילת רישיון נהיגה.

שלמה קרעי: לכן, בעיניי הסנקציה הזאת היא סנקציה לא מידתית, היא סנקציה לא ראויה והיא צריכה להתבטל ולעבור מן העולם לחלוטין.

שלמה קרעי: אבל הגענו כאן להסכמה שבעקבות הקורונה, מה שנקרא מעז אולי יוצא מתוק, שבגלל המגבלות על התחבורה הציבורית, בגלל שאנחנו, כמדינה, אומרים לאזרחים: תמעטו מלנסוע בתחבורה ציבורית – לכן זה באמת עוד יותר לא סביר לומר להם גם אל תיסעו ברכב שלכם וגם תמעטו לנסוע בתחבורה ציבורית.

שלמה קרעי: לכן, הפשרה שמגיעה כאן של שישה חודשים, היא פשרה סבירה ואפשר "לאכול" אותה כרגע ולקוות שבהמשך נצליח אולי להגיע ליותר מזה.

שלמה קרעי: כמו שאמר אוסאמה, אני חושב שאדרבה, החזרה של רישיון נהיגה לחייבים האלה, גם כאלה שכבר פג התוקף שלהם לפני כמה שנים בלי טסט ובלי תיאוריה, כמו שתכף נשמע מאפי – זה יעודד אותם ללכת ולהסדיר עם אותו חוק של חייב משלם ולנסות לפתור את הבעיה ככה שהרישיון לא יישלל מהם מחדש.

שלמה קרעי: אני חושב שמכיוון שאנחנו מדברים גם על הוראת שעה, כמו שאמרתי קודם, אין שום סיבה להכניס ולהחריג אוכלוסיות שונות, מדובר על חצי שנה, תקופה של קורונה, בעיה לנסוע בתחבורה ציבורית.

שלמה קרעי: אנחנו לא רוצים להגביל אף אחד מלנסוע ברכב שלו ולעשות את זה כמה שיותר מהר, ותכף נשמע בדיון ונקווה שנגיע להסכמות על זה.

שלמה קרעי: תודה.

יעקב אשר: אוקי.

יעקב אשר: תודה.

ג'אבר עסאקלה: תודה, אדוני היושב-ראש.

ג'אבר עסאקלה: קודם כל, אני רוצה להגיד שאנחנו לא מתכוונים לעזור למשתמטים בתשלום החובות שלהם.

ג'אבר עסאקלה: אני חושב שהרבה מאוד אנשים, אלפים רבים, נקלעו למצב שעל הנייר יכול להיות שהחוק ברור לך, תומר, אבל לאזרח הפשוט הוא לא ברור.

ג'אבר עסאקלה: פנו אלי הרבה מאוד אנשים ששנים הם ללא רישיון נהיגה בגלל חוב בהוצאה לפועל, ואני חושב שהסיפור של הגבלת רישיון נהיגה, יש בו משהו לא הגיוני בבסיסו.

ג'אבר עסאקלה: כלומר, אם הכוונה היא לחץ, אז אפשר ללחוץ בדרכים אחרות, יש לכם את הכלים ללחוץ.

ג'אבר עסאקלה: אפילו אם אתם רוצים, לכו ותגזימו, תמנעו מאנשים לרשום דירה על שמם, תמנעו מאנשים לקבל היתר בנייה, תמנעו מאנשים לקבל שירותי בריאות – זה אמצעי לחץ אבל - -

תומר מוסקוביץ: תודה על הרעיונות.

ג'אבר עסאקלה: אני יודע, אתה לא תקנה את הרעיונות האלה אבל מה?

ג'אבר עסאקלה: אי אפשר לקחת את העניין של היכולת לנהוג, במיוחד בפריפריות הצפונית והדרומית, במיוחד בחברות החלשות, במיוחד בתקופת קורונה, ואנחנו באמת מנצלים את התקופה הזאת ומקבלים את הפשרה הזאת בגלל הקורונה אבל לא הגיוני להגביל רישיון נהיגה בגלל חוב.

ג'אבר עסאקלה: הגיוני למנוע מאנשים לנסוע לחו"ל – כן, כי אולי הם יברחו ולא יחזרו אבל לאפשר להם לנסוע, לקבל שירותי בריאות, לאפשר להם לעבוד, לנהוג לעבודה, להסיע עובדים – זה דבר מאוד בסיסי ואלמנטרי ולכן, אני חושב שהגיע הזמן.

ג'אבר עסאקלה: אני מאמין שאחרי תקופת השישה חודשים אנחנו נצטרך להמשיך ולבטל את הדבר הזה בכלל.

ג'אבר עסאקלה: תודה רבה.

יעקב אשר: תודה.

יעקב אשר: חמד עמאר, בבקשה.

חמד עמאר: תשמע, אנחנו מכירים מהכנסת ה-20, אתה היית יושב-ראש ועדת המשנה לבטיחות בדרכים ואני מטפל בבטיחות בדרכים כיושב-ראש השדולה כבר מהכנסת ה-18.

חמד עמאר: אני אומר לך – הרבה אנשים, לא מעט אנשים וקיבלנו נתונים מהרשות לבטיחות בדרכים וגם ממשרד התחבורה, שנוהגים למרות שיש להם את השלילה כתוצאה מהוצאה לפועל.

חמד עמאר: הרבה מאוד אנשים מהווים סכנה בגלל שהם נוהגים ללא רישיון וכן, גם הביטוח לא תופס שם וכל הדברים האחרים לא תופסים שם בגלל נהיגה שלהם ללא רישיון.

חמד עמאר: משם זה התחיל, ואותם אנשים שמסכנים את הבטיחות בדרכים של כל אחד שנוסע בכביש.

חמד עמאר: כמו כן, חלק גדול מאותם אנשים, בשביל להחזיר את החוב שלהם צריכים לעבוד כנהגים.

חמד עמאר: זאת העבודה שלהם וזאת הפרנסה שלהם.

חמד עמאר: ועכשיו, אפילו אם שמעתי על חייב משלם, שלושה חודשים לסגור את החוב, אין לי את השלושה חודשים האלה אם צריכים לעבוד בשביל להחזיר את החוב הזה ולהתחיל לשלם בשביל לקבל את הרישיון.

חמד עמאר: לכן, הצעת החוק שלנו דיברה על זה שיש כל כך הרבה דברים שאתה יכול לעשות כמו להגביל אותם לצאת לחו"ל, להגביל אותם בלהוציא פנקסי צ'קים ובכל מיני הגבלות.

חמד עמאר: דווקא רישיון נהיגה, שלחלק מהאנשים זה מהווה פרנסה ולחלק מהאנשים זה הרגליים שלהם, כמו שאמר חבר הכנסת קרעי, שגרים בפריפריה, שאין להם תחבורה ציבורית, הם צריכים לחכות למישהו שיקפיץ אותם לבית חולים אם הם צריכים, לקחת אותם לעבודה.

חמד עמאר: לכן, אנחנו עכשיו מתחילים בשישה חודשים ובהצעת החוק לא ראיתי אפשרות להמשיך או שמשרד המשפטים יודע יותר טוב מאתנו, שבעוד שישה חודשים לא תהיה קורונה אז נסתפק בזה.

חמד עמאר: אנחנו צריכים להוסיף גם כאן, בתקנות, שיש אפשרות להאריך את התקופה, ואני מקווה שבסופו של דבר נצליח שאת נושא רישיון הנהיגה, נחריג אותו בכלל מכל ההגבלות שניתן לחייב.

חמד עמאר: תודה רבה.

יעקב אשר: תודה רבה.

משה ארבל: אדוני היושב-ראש, אם יורשה לי, למרות שאינני מן המציעים ולא חבר הוועדה אבל אני חושב שחשוב גם שתישמע דעה אחרת.

משה ארבל: הצעת החוק הממשלתית, בהיותה נוגעת לקורונה, היא טובה.

משה ארבל: ייתר הצעות החוק, ואף אחד לא יכול לומר שאני לא פרו-חייבים וגם בשדולה למען חייבי הוצאה לפועל שהקים אוסאמה סעד, אני לקחתי בה חלק – אני חושב שהצעות החוק הפרטיות הן הצעות חוק רעות מאוד, פוגעות בחייבים ובזוכים.

משה ארבל: אם תשימו לב לנוסח החוק הקיים היום, בפועל, היכולת שיש לרשם ההוצאה לפועל להטיל הגבלות על רישיון נהיגה לפי סעיף 66ב הוא אך ורק אם הוא הגיע – יש כמה תנאים – אם הוא הגיע לפני רשם ההוצאה לפועל והוכח לו שהוא בעל יכולת שמשתמט מתשלום חובותיו, לא ניתן הסבר סביר לאי התשלום וגם במקרים כאלה, לפי סעיף 66א6, גם אז רשם ההוצאה לפועל יכול לאפשר, אם הוא נוכח שהפגיעה הזאת תהיה פגיעה ממשית בעיסוקו של החייב, ביכולתו לשלם את החוב או שרישיון הנהיגה חיוני עקב נכות או עקב נכות של בן משפחה – לבטל את ההגבלה על רישיון הנהיגה.

משה ארבל: בואו נזכור שהגבלה על רישיון נהיגה הגיעה אחרי תקופה ארוכה מאוד שבמדינת ישראל היו מאסרים לחייבים, ובעקבות בג"ץ פרח היא בוטלה.

משה ארבל: היא כלי אפקטיבי, היא כלי יעיל שבסופו של דבר מביא לגביית החוב.

משה ארבל: על מה מדובר?

משה ארבל: מדובר על סנקציה מסוימת שניתנת אך ורק לחייב שרשם ההוצאה לפועל חקר אותו בחקירת יכולת וקבע שהוא משתמט מתשלום חובותיו.

משה ארבל: בעצם מה שאתם מנסים לעשות בהצעות החוק הפרטיות הללו זה לתת מתנה לאנשים שעוסקים בזה, שעוקצים ולא שבאמת הם מסכנים.

משה ארבל: לא דואגים פה באמת למסכנים האמתיים אלא דואגים בהצעת החוק הפרטית שלא נוגעת בקורונה, לאנשים שמחליטים לא לשלם חוב.

משה ארבל: לא להם אתם צריכים לדאוג, לא להם אנחנו צריכים לדאוג.

משה ארבל: מדובר פה על סנקציה סבירה בנסיבות העניין - -

קריאה: אני חושב שאתה מרחיב יותר מדי, מדובר פה בקרוב ל-200,000 איש.

משה ארבל: לא רלוונטי.

משה ארבל: אם הוא הגיע לרשם ההוצאה לפועל ועבר חקירת יכולת והרשם התרשם שהוא משתמט – אם הוא עמד לפני ההוצאה לפועל והוא עשה לו חקירת יכולת וקבע לו צו תשלומים של איקס שקל, הוא יודע איך הוא יכול לשלם את זה - -

אוסאמה סעדי: - - -

משה ארבל: - - ואם הוא ישלם את זה כל חודש, לא תהיה לו הגבלה.

שלמה קרעי: רק אחרי שלושה חודשים.

משה ארבל: לא נכון.

משה ארבל: אם הוא יעמוד בצו התשלומים הוא לא יקבל הגבלה.

משה ארבל: שים לב ל-66ב, חבל שאתה לא קורא, קרעי.

משה ארבל: 66ב נותן את התנאים לקביעת ההגבלות - -

קריאה: חבל שאתה לא יודע שאם זה היה - - -

משה ארבל: - - חלפו שישה מועדים ממועד המצאת ההעברה, חלפה שנה לאחר מכן והחובות הם מעל 500 שקלים ובנוסף, הוא הגיע לרשם ההוצאה לפועל, יש כמה וכמה תהליכים שחייבים להיות קודם, לפני שמתקינים את ההגבלות - -

קריאות: לא, לא.

משה ארבל: - - לא ניתן להקדים לפני זה.

חמד עמאר: יכול להיות שיש חייבים שצריך "להכניס" להם אבל באמת שיש חייבים שנסעו בכביש 6 שלוש, ארבע פעמים ולא שילמו, לא הגיע אליהם החוב, והחוב של 200 שקל הופך ל-5,000 שקל.

חמד עמאר: אותם אנשים שחייבים לבנק - - -

משה ארבל: אבל חבר הכנסת חמד עמאר, את הריביות לכביש 6 - - -

יעקב אשר: חמד, מותר לו לחשוב אחרת, זה בסדר.

יעקב אשר: אני מציע עכשיו - -

קריאות: - - -

יעקב אשר: חברי כנסת, אתם רוצים לנסות לסיים היום אז תנו לי ספייס בעניין הזה.

יעקב אשר: תומר או מי שיוחלט שידבר, תגיד את דבריך.

יעקב אשר: אם אתה יכול לתת לנו גם קצת מספרים, כמה רישיונות כרגע נשללו.

יעקב אשר: נתון שמעניין אותי לדעת, אני לא יודע בטווח של זמן, כמה רישיונות הוגבלו וראיתם אפקטיביות בזה ולא במשהו אחר, אם אפשר להפריד את זה?

תומר מוסקוביץ: ברשות

תומר מוסקוביץ: כם כן, אפשר להגיד.

תומר מוסקוביץ: הדרך הכי טובה – אני מבקש שזה לא יהיה עיקר הדברים, אני רק אענה לשאלה של היושב-ראש ואחר כך, ברשותך, אני אענה קצת יותר בהרחבה.

תומר מוסקוביץ: הדרך הכי טובה לדעת אפקטיביות של הגבלה - -

יעקב אשר: לא, קודם כל כמה?

תומר מוסקוביץ: 119,000 מוגבלים כרגע מתוך כ-700,000 חייבים.

יעקב אשר: וכל המוגבלים האלה, רישיונם.

יעקב אשר: ..

תומר מוסקוביץ: כרגע מתוך 700,000 חייבים יש 119,000 הגבלות פעילות.

ענת הר אבן: 198,000 מסוף 2019.

תומר מוסקוביץ: וכמה ביקשו לבטל?

ענת הר אבן: ב-2019 – 32,520.

תומר מוסקוביץ: קודם כל, אני רוצה להגיד - -

חמד עמאר: 119,000 או 198,000?

ענת הר אבן: נכון לסוף 2019, יש לנו את התחזית השנתית - -

יעקב אשר: נכון להיום.

ענת הר אבן: 198,000.

תומר מוסקוביץ: אבל זו הגבלה שהכי הרבה מבקשים לבטל אותה.

ענת הר אבן: נכון.

ענת הר אבן: לאורך השנים בוטלו כמיליון וחצי הגבלות כאלה.

ג'אבר עסאקלה: אבל בשנה האחרונה, כמה ביקשו?

חמד עמאר: יש 198,000 מוגבלים עכשיו.

תומר מוסקוביץ: כמה מתוכם חדשים בשנה?

תומר מוסקוביץ: תכף נברר לך, נגיד לך את המספר אבל ברשותך - -

אפי רוזן: 53,400 בשנה האחרונה, מתוכם 13,000 מעל חמש שנים וזה יהיה רלוונטי למבחנים החוזרים.

תומר מוסקוביץ: ברשותך, אדוני היושב-ראש, שלא כדרכי, אני מבקש לדבר מהלב בהצעה הזאת – אני חושב שבהשגחה פרטית, אדוני היושב-ראש, הדיון הזה נקבע דווקא היום, יום שלישי, בין פרשת "שופטים" לפרשת "כי תצא".

תומר מוסקוביץ: זה בדיוק הסיפור של החוק הזה, זה בדיוק המתח בין פרשת "שופטים" לפרשת "כי תצא", ולמה אני מתכוון?

תומר מוסקוביץ: בפרשת "כי תצא", אנחנו מכירים: "לא יחבל רחיים ורכב כי נפש הוא חובל; כי-תשה ברעך משאת מאומה לא-תבוא אל ביתו לעבוט עבוטו, בחוץ תעמוד.

תומר מוסקוביץ: והאיש אשר אתה נושה בו יוציא אליך את העבוט החוצה.

תומר מוסקוביץ: ואם איש עני הוא, לא תשכב בעבוטו.

תומר מוסקוביץ: השב תשיב לו את העבוט כבא השמש ושכב בשלמתו וברכך.

תומר מוסקוביץ: " זה פרשת "כי תצא".

קריאה: בתנאי שיש לך כסף לעורך-דין.

תומר מוסקוביץ: לא צריך עורך-דין.

משה ארבל: אם אתה משלם כמה שאתה יכול לשלם.

תומר מוסקוביץ: כמה שרשם בלתי תלוי קבע, לא כמה שהבנק קבע שאתה יכול, לא כמה שכביש 6 קבע.

תומר מוסקוביץ: אגב, אם אתה מדבר על כביש 6, יש הצעת חוק שאנחנו מאוד תומכים בה להפחית את הריבית, והלוואי שהיא תעבור.

תומר מוסקוביץ: המתח הזה, החוק הזה נתפס וגם לשכת עורכי הדין כתבה שהוא מזיז את נקודת האיזון בין הזוכים לחייבים וזו טעות, החוק הזה פוגע בחייבים.

תומר מוסקוביץ: הוא בא להיטיב.

תומר מוסקוביץ: הם באו לברך ויצאו מקללים, ולמה?

תומר מוסקוביץ: כי מה יקרה?

תומר מוסקוביץ: היום, אם החייב מגיע, אם החייב לא משתמט ומגיע אלינו, הוא יכול כבר היום לקבל את הריבית ב- 20% פחות, חוק חייב משלם.

תומר מוסקוביץ: כשחוק הקורונה יעבור, בתנאים המסוימים, הוא יקבל 50% פחות.

תומר מוסקוביץ: אז מה החוק הזה משדר לו? ועזוב, זה לא משנה מה שחבר הכנסת אוסאמה סעדי אמר.

תומר מוסקוביץ: מה שהחוק משדר ב"וורדינג" שלו ומה שחברי הכנסת ידברו על הדוכן כשהוא יעבור בקריאה שנייה ושלישית – הוא אומר לו: אתה לא חייב לבוא, אף אחד לא יציק לך ולא יטילו עליך הגבלת רישיון.

תומר מוסקוביץ: מה יקרה?

תומר מוסקוביץ: הרי בסוף נגיע אליו, אנחנו מגיעים לכולם, לתיקים משנת 84 אנחנו מגיעים אבל אז הריבית תהיה כבר הרבה יותר גבוהה.

תומר מוסקוביץ: אז במקום לעודד אותו – תבוא עכשיו, נעשה לך הסדר, תשלם כמה שאתה יכול ולא כמה שהבנק רוצה אלא כמה שאתה יכול, שקל אחד אתה לא יכול ונעמוד בחוץ ונחזיר לו את הערבות בערב ואז הריבית שלו תרד – במקום זה, אנחנו משדרים לו מסר: אל תבוא, הכל יהיה בסדר, ידאגו לך - - -

קריאות: לא זה המסר, תומר - - -

תומר מוסקוביץ: זה בדיוק המסר, כי זה המסר שגורם להם לבוא לשלם.

שלמה קרעי: המסר הוא צא לעבוד, אתה יכול עכשיו לנהוג לעבודה.

קריאות: - - -

תומר מוסקוביץ: זה כבר היום.

תומר מוסקוביץ: החוק קובע שאסור להטיל את ההגבלה על מי שהרכב דרוש לו לפרנסתו.

שלמה קרעי: לנהוג לעבודה אמרתי.

תומר מוסקוביץ: גם לנהוג לעבודה.

תומר מוסקוביץ: תבוא לרשם ותסביר לו את זה.

תומר מוסקוביץ: ברגע שתבוא, כל מה שאנחנו מבקשים מהם זה לא לשלם, מבקשים - -

שלמה קרעי: מה יש להסביר?

שלמה קרעי: כל אחד היום נוסע עם הרכב לעבודה.

תומר מוסקוביץ: אדוני היושב-ראש, אנחנו מבקשים מהם לבוא.

תומר מוסקוביץ: ברגע שתבוא, תגיע להסדר.

תומר מוסקוביץ: ההסדר ייקח שנה, ייקח שנתיים, תלך לחדלות פירעון אם זה לא מתאים לך.

תומר מוסקוביץ: החוק הזה, מה שהוא יעשה, הוא יגדיל את הריבית ויגרום נזק לחייבים.

תומר מוסקוביץ: לכן, אני מחויב לעמדת הממשלה.

תומר מוסקוביץ: הממשלה החליטה לתמוך בחוק, אני לא יכול להצביע נגד אבל אני רוצה שאתם תדעו – בטח כשיש לכם - -

קריאה: אתה לא יכול להצביע בכלל.

תומר מוסקוביץ: אני לא יכול להצביע בכלל, לצערי, אבל אני אומר שגם אם היום תצביעו על החוק ויש לכם בראש את החלומות – תדעו לכם שזה לא שאתם משרתים את החייבים אלא אתם פוגעים.

תומר מוסקוביץ: לזוכים זו תכנית חיסכון מצוינת, הריבית בהוצאה לפועל היא 7.5% לשנה וזה הכי טוב לזוכה.

תומר מוסקוביץ: הבנק ידאג שבסוף הוא יקבל את הכסף שלו.

תומר מוסקוביץ: תאמין לי, זוכים מרוויחים.

תומר מוסקוביץ: אנחנו עשינו חוק בכנסת לפני שנה, שמחייב אותם לפתוח את התיק אחרי לא יותר משנה.

תומר מוסקוביץ: למה?

תומר מוסקוביץ: כי הזוכה – זה מצוין לו.

תומר מוסקוביץ: יש לו החוב, הוא יודע איפה החייב גר והוא אומר:

תומר מוסקוביץ: אני אחכה, כל שנה זה 7.5%.

תומר מוסקוביץ: מי נותן לו בבנק היום 7.5%?

תומר מוסקוביץ: אנחנו צריכים בדיוק הפוך – לגרום להם לבוא ללשכות, לבוא ולהתחיל לשלם - - -

קריאות: - - -

חמד עמאר: אתה מתייחס לאותם אנשים שבאמת משתמטים – אני אתך.

חמד עמאר: אני מדבר על אנשים אחרים - -

תומר מוסקוביץ: החוק הזה מדבר רק על - - -

חמד עמאר: - - ולא על אנשים שבאמת יש להם את האפשרות לשלם, באמת יש להם את האפשרות להעביר לך את הכסף, הם באמת משתמטים ולא רוצים לשלם כסף, באמת הם בורחים.

שלמה קרעי: מי שיש לו - - -

חמד עמאר: אני מדבר על המסכן הזה שאין לו יכולת ואין לו את האפשרות - - -

תומר מוסקוביץ: הוא לא צריך, הוא צריך לבוא לרשם.

קריאות: - - -

חמד עמאר: אני אומר לך – אתה חושב שכל האנשים יודעים להיכנס לאינטרנט?

חמד עמאר: אתה חושב שכל האנשים יכולים להגיע אליך?

חמד עמאר: אני מדבר על האנשים המסכנים.

חמד עמאר: אני מייצג כאן את המסכנים, אני לא מייצג את הרמאים.

חמד עמאר: אנחנו לא רוצים - - -

קריאה: אבל אתה פוגע בהם.

קריאה: חבר הכנסת חמד עמאר, אתה מביא הצעת חוק שפוגעת בהם.

שלמה קרעי: תומר, כבר כמה כנסות, עשרות חברי כנסת מגישים את זה כנסת אחרי כנסת, והצדק נמצא רק אצלכם?

שלמה קרעי: יש פה נציגי ציבור שאומרים לך: אנחנו מכירים את האנשים שלנו בשטח.

תומר מוסקוביץ: דיברתי עם חברי כנסת אחרי הדיון בקריאה הראשונה, חברי כנסת שעוסקים הרבה בהוצאה לפועל, והם לא ידעו שההצעה הזאת מוטלת רק על משתמטים.

תומר מוסקוביץ: אני לא רוצה לשפוט חבר כנסת, מה גורם לו לחתום על הצעת חוק אבל - -

שלמה קרעי: מה שגורם לנו לחתום על הצעת חוק זה פניות ציבור.

שלמה קרעי: זה הציבור שפונה אלינו וזה לא אנשים שמשתמטים, זה אנשים שאין להם.

משה ארבל: דווקא ההיכרות שלי עם הוצאה לפועל גרמה לזה שלמרות שפנית אלי וגם אוסאמה, אמרתי לכם שעל הצעת החוק הזאת אני לא חותם כי אני אומר לך באמת – זאת הצעת חוק שפוגעת בחייבים.

שלמה קרעי: אפשר להטיל סנקציות אחרות על חייבים.

שלמה קרעי: יש הרבה דרכים להטיל סנקציות על חייבים אבל לא למנוע מהם ללכת לעבודה.

קריאה: ממש לא.

חמד עמאר: אני מכיר אחרת.

תומר מוסקוביץ: אדוני היושב-ראש, אני רוצה להגיד משהו על פניות רבות, אני רוצה לענות על העניין של פניות - - -

יעקב אשר: חברים לתת לו לסיים.

יעקב אשר: שלמה, תן לו לסיים.

יעקב אשר: שלמה, משה, רגע.

יעקב אשר: בסוף יהיו הרבה נאומים, הרבה כותרות ולא יהיה חוק.

חמד עמאר: אנחנו רוצים חוק.

תומר מוסקוביץ: אבל זה קיים כבר היום.

תומר מוסקוביץ: כבר היום, אם הוא רוצה לעבוד - -

חמד עמאר: זה מי שיכול לקחת עורך-דין - - - זה לא קיים למסכן הזה שלא יכול להגיע.

חמד עמאר: אני מייצג את המסכנים ולא את הרמאים.

תומר מוסקוביץ: קודם כל, לא צריך להגיע כי 90% מהמפגשים שלנו הם וירטואליים.

תומר מוסקוביץ: לא צריך עורך-דין כי המדינה מעמידה סיוע משפטי, וחלק עצום מהחייבים שלנו שמיוצגים, מיוצגים על-ידי עורכי דין מהסיוע המשפטי אבל גם מי שלא מיוצג על-ידי הסיוע המשפטי, הרשמים שלנו הם אביהם של יתומים והם יודעים טוב מאוד – חבר הכנסת ארבל היה בחדרים של הרשמים ויודע כמה הרשם לא מפחד מעורכי הדין של הזוכים שעומדים מולו.

תומר מוסקוביץ: המסר שחבר הכנסת קרעי מציע זה בדיוק מה שאנחנו אומרים – קיבלת את ההתראה 30 יום מראש, תבוא לרשם, תגיד לו: אני צריך את האוטו לעבודה וזה מה שאני יכול לשלם.

יעקב אשר: אני מציע - -

תומר מוסקוביץ: משפט אחרון - -

תומר מוסקוביץ: לא, לא.

תומר מוסקוביץ: משפט אחרון בעניין הזה של חייבים רבים שפונים – בהוצאה לפועל נפתחים 300,000 תיקים בשנה.

תומר מוסקוביץ: וכמו שאמרנו, יש 53,000 פניות בשנה.

תומר מוסקוביץ: יש איזו שהיא הטיה כשחבר כנסת אומר:

תומר מוסקוביץ: קיבלתי המון קריאות אם הוא קיבל 200 פניות והוא חושב שזה המון.

תומר מוסקוביץ: 200 פניות מתוך 53,000 זה אפילו לא אחוז, אתה יודע את זה.

תומר מוסקוביץ: רוב החייבים מסתדרים עם זה.

תומר מוסקוביץ: יש תמיד בשוליים, ובשביל שוליים לא עושים חוק.

חמד עמאר: 158,000 לא מסתדרים.

שלמה קרעי: יש הרבה שלא פונים בכלל.

שלמה קרעי: יש הרבה שלא יודעים מה לעשות.

תומר מוסקוביץ: אז שידברו איתי.

תומר מוסקוביץ: אני אתן לך את הטלפון האישי שלי, שידברו איתי.

תומר מוסקוביץ: כל יום כותבים לי אנשים.

תומר מוסקוביץ: אתמול פנה אלי בשמונה בערב, נתתי את הביס הראשון של ארוחת ערב, נכנסו שני חייבים הביתה וביקשו עזרה.

תומר מוסקוביץ: נתתי להם ייעוץ, הסברתי להם מה הם צריכים לעשות.

תומר מוסקוביץ: אנחנו הגוף הכי שקוף והכי פתוח אבל מה שאתם עושים בהצעת החוק הזאת – אתם פוגעים בהם כי הריבית תמשיך לרוץ, ומבחינת הזוכים זה "בוננזה".

תומר מוסקוביץ: מבחינת הזוכה, זה הכי טוב לו.

חמד עמאר: אתה יודע מה?

חמד עמאר: הצעת החוק הממשלתית באה לתת לשישה חודשים.

חמד עמאר: בוא ננסה לשישה חודשים.

חמד עמאר: בוא נעבוד על הסברה, אתה גם תפנה לאנשים ותגיד להם: יש לכם שישה חודשים - - -

יעקב אשר: חמד, דקה.

יעקב אשר: חברים, אני מבקש שתשאירו את הדיון העקרוני, אם וכאשר יהיה דיון על החוק כשהוא יהיה.

יעקב אשר: אנחנו שמענו אתכם וגם את תומר, והוא אמר ביושר: אני מחויב להחלטות ממשלה ואני הולך עם הדבר הזה, וזה בסדר.

יעקב אשר: הוא גם אמר את דעתו, ואני יכול להציע דבר נוסף, שיכול להיות שאחרי שנסיים את החוק, ננסה לקחת את הלימון ולעשות ממנו לימונדה.

יעקב אשר: יכול להיות שכשתהיה החלטה ואותם אנשים יוכלו לקבל את הרישיון לתקופה מסוימת, אפשר יהיה לצרף לזה נייר או משהו כזה או אחר שיסביר לו שבעוד חצי שנה או כשזה יפוג, אז חזרת לאותו מקום.

יעקב אשר: פה צריך אולי לעשות מבצע לאנשים האלה או משהו כזה או אחר אבל זו חשיבה מחוץ לקופסה וכרגע לא קשור - -

תומר מוסקוביץ: אנחנו עושים היום המון פעולות של גביה רכה.

תומר מוסקוביץ: עשינו על זה גם מחקר עם פרופסורים מ"הרווארד", שהרבה יותר מצעדים דרמטיים, משפיע SMS לחייבים ואנחנו עושים את זה כל הזמן.

תומר מוסקוביץ: אנחנו שולחים שני מיליון SMS בשנה לחייבים.

תומר מוסקוביץ: שני מיליון שלחנו ב-2019 כדי לעודד אותם.

יעקב אשר: אני מסכים אתך.

אלעזר שטרן: אני רק אוסיף שתי נקודות על מה שתומר אמר: שוב, אמרתי את זה קודם, שחשוב לזכור שבסוף הכלי הזה, כמו ייתר הכלים שנעשו בסעיף 29, הם היו עסקת חבילה שהוועדה עשתה פה, בכנסת ה-17 כמדומני, עשתה פה את העסקה הזאת שאמרו:

אלעזר שטרן: אנחנו מבטלים כלי שהיה מאוד דרקוני ומאוד לא מידתי של מאסר, ואנחנו מעמידים סט של כלים.

אלעזר שטרן: בהקשר למה שאמר חבר הכנסת קרעי – סט הכלים של ההוצאה לפועל הוא בלתי מוגבל.

אלעזר שטרן: בסוף, המחוקק הגדיר אותם ככלים מסוימים שהם יכולים לעשות.

אלעזר שטרן: הם לא יכולים לעשות כל מה שהם רוצים.

אלעזר שטרן: נקודה שנייה – לאורך השנים, כשהוועדה עקבה אחרי היישום של הכלים האלה, כמו שאני זוכר, הנתונים הראו שהגבייה עלתה.

אלעזר שטרן: זאת אומרת, שהכלים האלה היו גם יותר מידתיים וגם יותר אפקטיביים מאשר המאסר.

אלעזר שטרן: לכן, צריך גם לזכור את זה שבסוף, הכלי הזה שהכנסת עצמה קבעה - - -

ג'אבר עסאקלה: אני רוצה להאיר עוד זווית – תומר, אני לא יודע אם אתה יודע אבל אני חי בתוך עמי, מה שנקרא.

ג'אבר עסאקלה: יגיד מישהו לפני הרשם, הוא צריך להביא את כל המסמכים, אז יש בעיה בכל החברה הערבית בישראל של רישום קרקעות.

ג'אבר עסאקלה: אז הוא ימצא שרשום עליו איזה 300 מטר אדמה שהם בכלל לא שלו אבל במסמכים הרשמיים הם שלו אז הוא צריך למכור את הנכס שלא שלו כדי שיוכל - -

תומר מוסקוביץ: הוא לא צריך למכור.

תומר מוסקוביץ: יתבצע טיפול ברישום, זה הכל.

יעקב אשר: טוב, למה אנחנו לא מתחילים לדון בחוק?

יעקב אשר: מי מציג?

יעקב אשר: חבר'ה, אני רק השליח.

יעקב אשר: אתם רוצים לגמור את זה?

יעקב אשר: אז יאללה.

חמד עמאר: אדוני היושב-ראש, אתה שמת חותמת.

יעקב אשר: אני לא יכול לשים את החותמת על נאומים, אני צריך את זה על סעיפים.

יעקב אשר: בבקשה.

ענת הר אבן: רק שני משפטים – מבחינת הכיסוי הביטוחי, חוק הפלת"ד, סעיף 7, מדבר על זה שההגבלה הזאת לא גורמת לזה שלא יהיה כיסוי ביטוחי, אז רק לתקן את הדברים.

ענת הר אבן: מבחינת ההחלטות של הרשמים – הרבה מאוד מההחלטות של הרשמים נותנות צווי חיוב בתשלומים מדורגים בדיוק לאותם אנשים שאומרים: אני כרגע לא עובד אבל אני תכף אתחיל לעבוד.

ענת הר אבן: בדיוק להביא אותם למצב שאפשר יהיה לבטל להם את הגבלת רישיון הנהיגה.

ענת הר אבן: ובהשלמה למה שאמר חבר הכנסת משה ארבל – סעיף 66ד(ג) ממש מדבר על זה שכשחייב מתחיל לשלם לפי צו חיוב בתשלומים, חובה על הרשם להורות על ביטול ההגבלה.

ענת הר אבן: זאת אומרת - -

שלמה קרעי: אחרי שלושה חודשים.

שלמה קרעי: אמרנו את זה.

ענת הר אבן: לא, אני לא מדברת על חייב משלם.

ענת הר אבן: אני מדברת על סעיף אחר בתוך פרק ההגבלות, ש"רשם ההוצאה לפועל יורה על ביטול הגבלה אם נוכח כי החייב מקיים הוראות של צו תשלומים".

ענת הר אבן: לא קובע שלושה, לא קובע אחד ולכן, זה בהתאם - -

קריאות: אבל בפרקטיקה - - -

משה ארבל: גילוי נאות – הייתי מתמחה של רשמת הוצאה לפועל ברמלה, שזו לשכה מאוד מאוד קשה, עם האוכלוסיות הקשות ביותר של לוד, שכונת הרכבת ורמלה, ועדין אני אומר לך שבסופו של דבר - -

ג'אבר עסאקלה: זה יישוב עירוני.

ג'אבר עסאקלה: 90% מהאוכלוסייה הערבית חיה ביישובים כפריים ויש בעיה של רישומי קרקעות.

משה ארבל: עדין, בסופו של דבר, החוק הקיים היום מאזן באופן הגיוני, אפשר לומר, בין זכויות החייב לזכויות הזוכה, ואני חושב שכשניגע בזה, אנחנו בעיקר נפגע קודם כל בחייבים.

חמד עמאר: אתה צודק.

חמד עמאר: אני מדבר אתך על רוב החייבים המסכנים שאפילו לא מגיעים לרשם - - - פתאום הם מקבלים - - - על אלה אני מדבר.

חמד עמאר: את יכולה להציג לנו את החוק?

קריאות: - - -

מרב זוהרי: אני מסכימה, ובאמת אני חושבת שהדיון פה מאוד על עניין של מיצוי זכויות ונגישות, ואתם באמת מעוררים שאלות שנוגעות ליכולת של אוכלוסיות למצות את הכלים שכבר יש.

מרב זוהרי: אני חושבת שמה שיש בחוק הוא כן מידתי.

מרב זוהרי: נותנים אפשרויות כדי להסיר את זה – הכנסנו במיוחד את האפשרות להסיר את זה באופן מנהלי בגלל שעלו טענות שרשמים לא מסירים את ההגבלה הזאת, אז הכנסנו את זה באופן מנהלי כך שאין אפילו שיקול דעת של רשם.

מרב זוהרי: אני חושבת שבחוק קיימים הכלים שמאפשרים לחייבים כן להתמודד עם זה.

מרב זוהרי: אני חושבת שהשאלה היא אוליב נגישות.

מרב זוהרי: אתם מעלים כאן בעיה של נגישות.

שלמה קרעי: על כל פנים, אם חייב לא מגיע להוצאה לפועל, שלחו לו מכתב והוא לא בא, אתם לא מטילים עד שאתם לא נפגשים איתו ומבררים?

שלמה קרעי: אין שלילת רישיון נהיגה?

מרב זוהרי: ברור, אם הוא לא מגיע, אז - - -

תומר מוסקוביץ: נותנים לו התראה של 30 יום מראש - -

שלמה קרעי: אבל הוא לא מגיע.

תומר מוסקוביץ: אז זה בדיוק, הוא משתמט.

שלמה קרעי: אז זה מה שאנחנו אומרים לך, שהמשתמטים האלה זה לא כאלה מרוע לב.

שלמה קרעי: הם משתמטים כי אין להם ברירה, הם לא יודעים מה לעשות, אין להם כסף לשלם.

תומר מוסקוביץ: המסר החשוב הוא שברגע שהוא בא, הוא מרוויח.

תומר מוסקוביץ: הכי גרוע זה להשתמט.

שלמה קרעי: זה המסר שאתה צריך להדהד אותו לחייבים.

תומר מוסקוביץ: אנחנו עושים את זה כל הזמן.

תומר מוסקוביץ: אנחנו עושים את זה גם ב-SMS.

תומר מוסקוביץ: אגב, הרשמים יכולים להורות על צו הבאה ואז שוטר מביא אותו אבל זה חבל כי זה כמה מאות שקלים.

תומר מוסקוביץ: ומי אתה חושב שמשלם את זה בסוף?

תומר מוסקוביץ: החייב.

תומר מוסקוביץ: כל הוצאות הגבייה מוטלות על החייב.

תומר מוסקוביץ: כל דבר כזה, אנחנו מעלים את החוב.

תומר מוסקוביץ: לכן, זה לא טוב.

תומר מוסקוביץ: אנחנו עושים פה משהו לא טוב.

תומר מוסקוביץ: מתוך כוונה טובה עושים משהו לא טוב.

קריאות: - - -

אוסאמה סעדי: תומר, אני מבין את הראש שלך.

אוסאמה סעדי: זה שאמרנו עיקול חשבון בנק – אנחנו לא פוגעים בחייבים.

תומר מוסקוביץ: אתה פוגע בו מאוד.

אוסאמה סעדי: לא.

קריאות: - - -

חמד עמאר: בואו נתקדם, הגענו להקראה.

יעקב אשר: אנחנו בהקראה וכמובן בהסברה של זה אבל דקה אחת, יוסף ויצמן, המשנה לראש לשכת עורכי הדין וראש פורום הוצאה לפועל, בבקשה.

יוסף ויצמן: שלום לכם.

יוסף ויצמן: אני רוצה לתת את דעתי בעניין דווקא משני מקומות שאני נמצא בהם, גם כראש פורום ההוצאה לפועל אבל גם כמנהל הקליניקה להוצאה לפועל במכללה האקדמית אונו, ואני מתחבר למה שנאמר מטעם רשות האכיפה והגבייה, ואני חושב שהחוק הזה הוא אסון, הוא בעייתי מאוד.

יעקב אשר: וואו.

יוסף ויצמן: נער הייתי וגם זקנתי, ולא ראיתי חייב שהגיע לרשם ההוצאה לפועל וביקש ביטול הגבלה ולא קיבל.

יוסף ויצמן: להיפך, הטענות שיש, שהאצבע קלה על ההדק ומבטלים מהר מדי את ההגבלה של רישיון הנהיגה – כל המטרה של ההגבלה, שהחייב יגיע וידבר עם ההוצאה לפועל, זה רק לטובתו.

יוסף ויצמן: רק שידבר.

יוסף ויצמן: אמר חבר הכנסת שזה מסוכן שהחייב נוסע עם הגבלה של רישיון – יש גם כאלה שנוסעים הגבלה ועם שלילה, וגם זה מסוכן.

יוסף ויצמן: אי אפשר לפתור את הבעיה באמצעות בעיה אחרת.

יוסף ויצמן: צריכים לדעת שהחוק הזה הוא בעד החייב בסופו של דבר, זה לא עונש.

יוסף ויצמן: זה גורם לו להגיע ולדבר.

יוסף ויצמן: וכאלה שכן הולכים לעבודה או נוסעים לעבודה עם הרכב שלהם ומתעלמים מהנושים, שלא תמיד זה בנקים ותאגידים ומדינה, זה גם אנשים פרטיים, זה בעל מכולת או אותו שוכר ומשכיר שמחכה לכסף שלו – אי אפשר להתעלם ממנו.

קריאה: קוראים לה "גביה משכנעת".

יוסף ויצמן: כן, היו פעם, בהתחלה - -

יעקב אשר: תודה רבה, יוסי.

תומר מוסקוביץ: רק להעיר שעורך-דין ויצמן מייצג בעיקר חייבים בהוצאה לפועל ולא זוכים, בניגוד לרוב עורכי הדין שמייצגים בעיקר זוכים, עורך-דין ויצמן מייצג חייבים אז כדאי להקשיב לדברים שלו.

יוסף ויצמן: גם מייצג את החייבים וגם נמצא בקליניקה להוצאה לפועל.

יוסף ויצמן: אני פוגש אותם וממליץ להם דווקא להגיע ולא להתעלם כי מדובר על שישה חודשים רשמית, שמונה חודשים בפועל - - -

יעקב אשר: תודה רבה.

שלמה קרעי: איך בדיוק הוא בעד החייבים, אדוני היושב-ראש?

שלמה קרעי: זה שיתוף פעולה בין פקידים לבין לשכת עורכי הדין, זה מה שאני רואה כאן.

אוסאמה סעדי: אני רוצה לשאול אותך בתור מי שמעריך אותך גם כסגן יו"ר הלשכה וגם מומחה בהוצאה לפועל: אם אנחנו היום אומרים לחייבים שיש להם שישה חודשים עכשיו ביטול הגבלה, ואחרי זה אין עוד ביטול הגבלה, זה מסתיים עוד חצי שנה ותלכו להוצאה לפועל – אני מסכים אתך שאנחנו רוצים - - - את ההוצאה לפועל.

אוסאמה סעדי: שילכו להוצאה לפועל מעכשיו, מעוד חודש, מעוד חודשיים, יגישו בקשה להסדר ואז אין להם את ההגבלות האלה.

אוסאמה סעדי: אנחנו רוצים לעודד אותם.

אוסאמה סעדי: למה אתה אומר שזה לא בסדר וזה אסון?

יוסף ויצמן: אוסאמה, תנגיש להם את הלשכה, תפתח אותה בשעות אחרות, תגיד להם: תגיעו לשם אבל אל תגיד להם: תקבלו מתנה על זה שיש לכם תיק הוצאה לפועל ועוד תשעה חודשים תתעלמו ממנו.

יוסף ויצמן: תגישו בקשה לרשם – תן לי מקרים של כאלה שהגישו בקשה לרשם לביטול הגבלה והתחילו לשלם והרשם סיים.

יוסף ויצמן: אין כאלה.

יוסף ויצמן: תביא לי כאלה מקרים.

יוסף ויצמן: הרשמים טובים מדי עם החייבים אבל ללכת לומר לחייב: תתעלם מהתיק עוד חצי שנה, וכמו שתומר אמר, ריבית של 8% בשנה והכל גדל – אתה רק מרחיק אותו מהפתרון של החוב, אתה גורם לו לנזק, אתה לא עוזר לו.

שלמה קרעי: שמענו אבל דעתך לא התקבלה.

יעקב אשר: בואו, הוא לא ביקש להעלות את דעתו להצבעה.

יעקב אשר: הכל בסדר.

חמד עמאר: מהנתונים שאתם נתתם, שיש 700,000 חייבים, מתוכם 198,000 כמעט 200,000 שיש להם הגבלת רישיון.

חמד עמאר: אם הכלי הזה היה כל-כך נוגע לאותם אנשים, לא היו 200,000, היו פחות.

חמד עמאר: היינו עם 50,000, עם 40,000 אבל אנחנו עם 200,000.

חמד עמאר: אותם אנשים שלא יכולים להחזיר, יש את ה-500 שיכולים אבל אותם 200,000 האלה לא יכולים להגיע אליך כי אין להם שום אפשרות.

חמד עמאר: אנחנו כאן רוצים לתת להם שישה חודשים.

חמד עמאר: אולי בעוד שישה חודשים נבוא ונדון כאן ונהיה עם 50,000, ופתרנו בעיה של 150,000.

חמד עמאר: אני חושב שאתה טועה בזה שהחוק הזה אסון.

חמד עמאר: ההיפך הוא הנכון.

חמד עמאר: החוק הזה יאפשר לנו אולי לתת איזה אור לאותם אנשים שלא מצליחים לעשות את זה.

חמד עמאר: הרי יש לך את המגבלה הזאת, יש לך 200,000.

שלמה קרעי: חמד, אני חושב שהבחור הזה מלשכת עורכי הדין - -

משה ארבל: חבר הכנסת קרעי, לבחור הזה קוראים עורך-דין ויצמן, ואת דעתך נגד לשכת עורכי הדין תשמור לחוק של - - -

שלמה קרעי: אני חושב שעורך-דין ויצמן בא להיות כאן קטגור על ההצעה הזאת והוא הפך להיות סנגור.

שלמה קרעי: כשאני שומע את מה שהוא אומר, אני מבין עוד יותר כמה הצעת החוק הזאת חשובה.

שלמה קרעי: במקום לשכנע, שכנעת אותנו להיפך.

שלמה קרעי: תודה רבה.

יעקב אשר: חברים - - - הצעת החוק לא חשובה כי אתם לא רוצים לדון בה.

יעקב אשר: עורך-דין ויצמן, דעתך נשמעה, ומותר לך לחשוב כרצונך גם אם חברי הכנסת חולקים על דעתך אבל אני אוסיף רק מילה אחת, שאם בסופו של דבר זה יאושר, אני חושב שעם קמפיין נכון – לקחת את הלימון ולהפוך אותו ללימונדה, ולתת הרגשה שהנה, הלכו לקראתך כי יש אנשים – אני לא יודע, אני לא פסיכולוג עם תעודות אבל החיים עושים את שלהם – הם לא מאמינים בכלום.

יעקב אשר: אומרים לו: תיגש, יהיו אתך נחמדים, תומר מוסקוביץ' אחלה בן אדם – הוא לא מאמין.

יעקב אשר: אם זה יבוא, הבשורה הזאת שאנחנו עושים בגלל הקורונה, כמיני-מבצע גבייה כזה, שאומרים לו: תקשיב, אנחנו נוכל בשמחה להאריך לך גם הלאה אם תבוא עכשיו תתחיל הסדר – אפשר יהיה להפוך את הלימון הזה ללימונדה, אם הוא לימון, לאלה שחושבים שהוא לימון.

קריאה: זה לא לימון, אדוני.

יעקב אשר: ועכשיו, תאפשרו לי בבקשה לנהל את הדיון ולהתחיל בהקראה וההסבר אחד לאחד.

יעקב אשר: אני אשלב את אלה שנמצאים בזום – אני מבקש שתתייחסו גם לסעיפים וגם למה שרציתם להגיד בהתחלה, אני לא שוכח אף אחד, בעזרת השם.

מקריאה: "הצעת חוק ההוצאה לפועל (הקפאת הגבלת רישיונות נהיגה)(הוראת שעה – נגיף הקורונה החדש), התש"ף-2020 הגדרות 1.

מקריאה: בחוק זה – "הגבלה תלויה ועומדת" – הגבלה לפי סעיף 66א(6) לחוק שנכנסה לתוקף לפי סעיף 66ג(א) לחוק; "החוק" – חוק ההוצאה לפועל, התשכ"ז-1967; "חייב" – כהגדרתו בחוק; "רשם ההוצאה לפועל" – כמשמעותו בחוק.

מקריאה: הוראת שעה 2.

מקריאה: על אף האמור בסעיף 66א(6) לחוק, בתקופת תוקפו של חוק זה – (א)(1) לא תוטל על חייב הגבלה מקבל, מהחזיק או מחדש רישיון נהיגה מכוח סעיף 66א(6) לחוק; הגבלה שהוטלה לפני תחילתו של חוק זה ולא נכנסה לתוקף לפי סעיף 66ג(א) – בטלה;"

אוסאמה סעדי: זאת אומרת שבסעיף הזה אנחנו אומרים שמיום כניסתו של חוק זה, לא תוטל הגבלה למשך חצי שנה.

אוסאמה סעדי: נכון?

שלמה קרעי: לא תוטל, וגם אם הוטלה - - -

תומר מוסקוביץ: לא, לא.

תומר מוסקוביץ: אם הוטלה ולא נכנסה לתוקף.

תומר מוסקוביץ: אמרתי שאנחנו נותנים להם תמיד חודש אז כל מי שהיה חודש לפני החוק פחות או יותר ובמהלך תקופתו.

אוסאמה סעדי: זה בסדר, אוקי.

מרב זוהרי: "(2) הגבלה תלויה ועומדת מהחזיק רישיון נהיגה – לא תחול;"

אוסאמה סעדי: זה מה שאמר שלמה עכשיו, שאם יש מישהו שהוטלה עליו הגבלה בעבר, היא לא תחול למשך התקופה של - -

יעקב אשר: הלאה.

מרב זוהרי: "(3) הגבלה תלויה ועומדת מקבל רישיון נהיגה – לא תחול, ובלבד שהחייב הגיש למנהל לשכת ההוצאה לפועל הודעה ולפיה יש לבטל את ההגבלה כאמור;"

תומר מוסקוביץ: פה מדובר על מקרים בודדים ממש, על נערים בני 18 שעוד לא קיבלו רישיון אף פעם - -

אוסאמה סעדי: איפה העניין הזה שדיברנו - - -

שלמה קרעי: הוא מדבר לגבי כאלה שעכשיו פג תוקף ה - - -

קריאות: - - -

אוסאמה סעדי: זה לא מופיע על ההגבלות הטכניות.

תומר מוסקוביץ: אמרתי לך, על זה צריך לדבר עם רוזן.

אוסאמה סעדי: אבל באיזה סעיף זה?

תומר מוסקוביץ: אין לזה סעיף.

אוסאמה סעדי: אפי, למה אין סעיף?

יעקב אשר: רגע, דקה.

יעקב אשר: היא הקריאה אבל לא עד הסוף כי יש תוספת של הייעוץ המשפטי בתיאום עם הממשלה.

מרב זוהרי: לפני התוספת, אני מקבלת עדכון ב"לייב" ותכף יסבירו ממשרד התחבורה, שכיום יש הפרדה בין המרשם של ה - - - של הנהיגה לבין המרשם של הנהגים וההגבלה מוטלת על הנהגים.

מרב זוהרי: היום, מי שמגיע לקבל רישיון נהיגה קבוע – זאת אומרת, יש רישיון זמני – ומי שמגיע לקבל רישיון נהיגה קבוע זה כבר נחשב אצלם כחידוש, נכון?

 << אורח >> תמי פרידמן: כשמדובר בתלמיד נהיגה, אם ההוצאה לפועל מטילים את ההגבלה, היא למעשה לא משודרת למחשבי משרד התחבורה ולכן, משרד התחבורה לא יודע שיש לו הגבלה מלקבל את רישיון הנהיגה.

 << אורח >> תמי פרידמן: רק אחרי שהוא נהיה נהג, אנחנו מקבלים את ההגבלה.

 << אורח >> תמי פרידמן: לכן, ההגבלה הזאת למעשה מתייתרת כי היא לא באה לידי ביטוי במחשבים שלנו – היא מתייתרת לעניין החיוב המבחני.

 << אורח >> תמי פרידמן: אז אין פתרון כי אין בעיה.

 << אורח >> תמי פרידמן: אנחנו לא יודעים שההוצאה לפועל הטילו את ההגבלה.

יעקב אשר: זה הפטנט הכי טוב שקיים.

אלעזר שטרן: חבר הכנסת סעדי, אולי נעשה את זה לפי - - -

אוסאמה סעדי: אז אני שואל באיזה סעיף זה?

אוסאמה סעדי: איפה זה?

אלעזר שטרן: לא, זה לא נמצא בסעיף ותכף הם יסבירו גם למה.

אלעזר שטרן: היא דיברה עכשיו על ההגדרה של לקבל רישיון.

אוסאמה סעדי: לקבל אין לי בעיה.

אוסאמה סעדי: אני חשבתי שזה בסעיף 2(3).

אלעזר שטרן: לא, לא.

שלמה קרעי: לא, אבל זה לא רק תלמיד.

שלמה קרעי: חידוש רישיון זה גם כאלה שפג התוקף שלהם.

 << אורח >> תמי פרידמן: חידוש זה אחרי שיש לך רישיון.

 << אורח >> תמי פרידמן: כשהם נותנים את ההגבלה מלקבל, זה לפני שקיבלת רישיון.

שלמה קרעי: אני מדבר על לחדש.

 << אורח >> תמי פרידמן: לחדש זה אחרי שיש לך רישיון.

 << אורח >> תמי פרידמן: למעשה, מה שהם רוצים זה להוריד את ה...

שלמה קרעי: (3) מיותר, אפשר להוריד.

 << אורח >> תמי פרידמן: כן, הוא מיותר ולכן יורידו את הסעיף הזה.

שלמה קרעי: אין בעיה, אנחנו לא מתווכחים טכנית.

שלמה קרעי: מדברים על כאלה שפג תוקף הרישיון שלהם.

מרב זוהרי: אנחנו נדבר עליהם עוד רגע.

מרב זוהרי: לקבל – זה מישהו שעבר טסט ועכשיו צריך לקבל פעם ראשונה את הרישיון שלו.

מרב זוהרי: אנחנו הכנסנו אותו כאן, שלא תהיה הגבלה של לקבל את הרישיון - -

יעקב אשר: מסבירים לך שאין את הבעיה הזאת אז תורידו את זה.

שלמה קרעי: אנחנו לא מתווכחים על זה, רוצים להתקדם.

יעקב אשר: אז יאללה.

אוסאמה סעדי: להוריד את סעיף (3).

ענת הר אבן: אני גם בדקתי אצלנו, כשעושים את ההגבלה פעם אחת, לא מלאי.

ענת הר אבן: אם היא לא נקלטה – היא לא נקלטה.

אוסאמה סעדי: מה עם הבקשה שלנו, שבסעיף קטן (2) – הגבלה תלויה ועומדת מהחזיק או מחדש רישיון נהיגה.

אוסאמה סעדי: מה הבעיה?

מרב זוהרי: אתה רוצה שנדבר על החידוש?

מרב זוהרי: אז לגבי החידוש, זו נקודה קצת שונה: בחידוש יש שאלה של גבייה, של הוצאה לפועל, ויש שאלות של התחבורה.

מרב זוהרי: לגבי ההוצאה לפועל – החידוש זה נקודת זמן מאוד קריטית בנוגע להגבלת רישיון נהיגה בגלל שהחידוש הוא ל-10 שנים.

מרב זוהרי: זו נקודת זמן שבה יש חייבים שבאים להסדיר את החוב בגלל שיש יותר קושי לאנשים לנהוג עם רישיון שהוא לא בתוקף מאשר עם רישיון שהוא בתוקף שהם יודעים שהם יודעים שיש עליהם את ההגבלה של - - - וכן חשוב להם שיהיה להם רישיון בתוקף.

מרב זוהרי: הם גם זקוקים לו בהקשרים אחרים, וגם בנקודה הזאת אנשים מגיעים לשלם.

מרב זוהרי: מה שיקרה פה, שאם נאפשר את החידוש רק במסגרת החצי שנה הזאת, אנחנו מאפשרים חידוש ל-10 שנים - -

חמד עמאר: אבל יש חידוש זמני.

מרב זוהרי: אז תכף משרד התחבורה - -

חמד עמאר: יש רישיון נהיגה זמני, שאתה הולך ללשכת הרישוי ואתה מקבל רישיון נהיגה זמני לשישה חודשים.

מרב זוהרי: אז תכף משרד התחבורה יסבירו למה לא.

אפי רוזן: לא.

אפי רוזן: הזמני, אני הסברתי קודם, זה טכני.

אפי רוזן: הוא לא זמני, הרי מה קורה בזמני?

אפי רוזן: הוא נותן לך זמן עד שאתה מקבל את הפלסטיק הביתה.

אפי רוזן: לכן, המושג "זמני" זה מושג טכני, הוא לא מושג מהותי.

אפי רוזן: אין רישיון זמני.

אפי רוזן: אם היה רישיון זמני במדינת ישראל, היינו פותרים את זה תוך שלוש שניות.

אפי רוזן: אנחנו, אגב, מציעים לאפשר להאריך בלי העניין הזה אבל אנחנו לא צד מהותי בעניין כי גם אני מדבר מטעמי נוחות, יגידו.

חמד עמאר: אז מה נעשה עם אותם אנשים שרוצים לחדש רישיון נהיגה?

ענת הר אבן: הם יוכלו לגשת לרשם ההוצאה לפועל.

תומר מוסקוביץ: יבואו לרשם להגיש בקשה לבטל.

ג'אבר עסאקלה: אז מה כל העניין?

תומר מוסקוביץ: וכמה כאלה יש?

קריאות: בוא תגיד לנו אתה.

קריאות: יש הרבה כאלה.

אפי רוזן: 13,400.

אפי רוזן: לא סתם אמרתי את המספר, יש לנו כרגע.

שלמה קרעי: בשנה.

שלמה קרעי: כמה יש עכשיו מתוך ה-200,000?

קריאות: - - -

אוסאמה סעדי: רק שניה.

אוסאמה סעדי: אפי, 13,000 – בואו נשמע - -

קריאות: - - -

אוסאמה סעדי: בואו נשמע.

אוסאמה סעדי: ענת, אני עכשיו מנהל את הישיבה.

אוסאמה סעדי: אפי, תן לנו את הנתונים.

אפי רוזן: אתם רוצים לדעת כמה יש כאלה שאם אנחנו נשחרר את זה, פתאום הם יהיו מרוויחים הזוכים?

אוסאמה סעדי: כן.

אפי רוזן: 54,000, שאם אנחנו נוריד את העניין של ה"לחדש", את האמירה הזאת "לחדש", למעשה הם יחדשו עכשיו ל-10 שנים.

אפי רוזן: זה מנוף משמעותי.

אפי רוזן: אומר פה ההוצאה לפועל: תראו, אם אתם מורידים את זה, אני רץ אחריו תיאורטית עוד 10 שנים.

שלמה קרעי: לא, אבל הוא שולל לו את הרישיון.

שלמה קרעי: מה זאת אומרת?

אפי רוזן: לא, הוא לא שולל.

שלמה קרעי: הוא שולל, מה זאת אומרת?

שלמה קרעי: כמו שלי יש רישיון - - - הרישיון לא עוזר יותר לנהוג.

תומר מוסקוביץ: הרבה יותר אנשים מושפעים מזה שהם לא יכולים לחדש את הרישיון מאשר שהם לא יכולים להחזיק ברישיון.

שלמה קרעי: מה, אתה פסיכולוג, תומר?

שלמה קרעי: אם אתה שולל רישיון, אתה שולל רישיון.

שלמה קרעי: גם אם יש לי רישיון אני לא יכול לנהוג.

תומר מוסקוביץ: אנחנו פסיכולוגים של חייבים כי אנחנו רואים מי בא לבקש - -

חמד עמאר: אבל אני חושב שלהשתמש בכלי שאתה אמרת עכשיו, זה בסך הכל כלי טכני, זמני, ללכת על רישיון זמני - - - כשאני מגיע ל - -

אוסאמה סעדי: חבר הכנסת עמאר.

אוסאמה סעדי: אני ניסיתי בפגישות מקדמיות שעשיתי גם עם משרד התחבורה וגם עם השרה – השרה ואפי היו מוכנים והם עדין מוכנים לעניין הזה של שלוש שנים וחמש שנים תיאוריה וטסט.

אוסאמה סעדי: אנחנו עברנו את זה, לא צריך.

אוסאמה סעדי: את זה פתרנו.

אוסאמה סעדי: עכשיו, הוא אומר שטכנית הם לא יכולים להוציא רישיון זמני לחצי שנה.

אוסאמה סעדי: הבנתי נכון, אפי?

קריאות: לא, לא - - -

אוסאמה סעדי: שנייה, בואו נשמע אותו.

אפי רוזן: אני חושב שכל הבעיה בסוף מתמקדת במה שעולה כרגע.

אפי רוזן: אני אנסה להוציא את הערמונים מהאש ואולי גם נסיים מהר, יום קצר היום.

אפי רוזן: אני אגיד ככה: אני שוחחתי עם השרה לפני כמה דקות, תוך כדי.

אפי רוזן: עמדת השרה ידועה, השרה אומרת ללכת כמה שיותר, בוודאי גם ב"לונג ראן" היא בעד זה שלא תהיה הגבלה כזאת אבל זה כבר - - -

אוסאמה סעדי: זאת עמדת משרד התחבורה שאנחנו מכירים ושל שרת התחבורה.

אפי רוזן: בחרתי לומר את העמדה שלה גם כאן.

אפי רוזן: תראו, למעשה הבעיה כרגע היא כזאת – אני בא מהצד של לשמור על החיים של אנשים.

אפי רוזן: אני חוזר עכשיו על מה שאמר חבר הכנסת קרעי קודם – תראו, זה נכון, אפשר לשאול שאלה האם צריך להטיל את ההגבלה או לא, אבל צריך להבין דבר אחד – וזה נכון, חבר הכנסת עמאר, אנחנו מכירים שנים בוועדות – זה נכון שיש הרבה פסולי רישיון שנוהגים אבל כרשות רישוי – יכול להיות שאמא שלי, שהיא בת 90, היא כבר 30 שנה לא נוהגת ואני לא בודק אותה כל פעם מחדש אלא מה?

אפי רוזן: בשעה שיש לה רישיון בתוקף, בראייתי, מבחינת החוק כאילו היא נוהגת יום-יום, שעה-שעה.

אפי רוזן: אני לא יכול למי שחי תחת הגבלה או פסילת רישיון להתייחס ככה, אליו אני מתייחס כאילו הוא לא נוהג.

אפי רוזן: שעה שהוא נהג, הוא עבר על החוק.

אפי רוזן: למעשה, מה אנחנו אומרים?

אפי רוזן: אנחנו אומרים שמי שלא נהג חמש שנים – זה אינטרס של כולנו, הבית הזה הוא בית רציני, אני מבלה פה כבר חמש שנים, אני לא יכול לתת לו לעלות על הכביש מבלי שהוא הוכיח את ידיעותיו בנהיגה.

אפי רוזן: אפשר להתווכח אם זה תיאוריה או טסט, אנחנו יודעים לסדר את זה, זה לא בעיה.

אפי רוזן: אני מזכיר לבית הזה, ובצדק, אתה לא טעית, שעד לפני שלוש שנים היה שנתיים, אנחנו הגדלנו את זה לחמש שנים כי באמת הרעיון של שנתיים, למי שלא עשה עבירת תנועה אמתית, הוא רעיון לא רציני.

אוסאמה סעדי: במבצע הארכנו את זה ל-10 שנים.

אפי רוזן: כן, אתה לא צריך לגלות הכל, אבל אז החזרנו את זה לנורמה.

אפי רוזן: כרגע יש לנו בעיה – אנחנו אומרים שה"גרייס" הוא חצי שנה.

אפי רוזן: דיברנו, חבר הכנסת סעדי ואני, לנסות לפתור את זה ולא נמצאה דרך.

אפי רוזן: בואו נעשה ככה: אנחנו מוכנים לפרק הזמן הזה, להאריך את הנוהל לחמש וחצי שנים לתקופה של השנה הקרובה.

אפי רוזן: ואז זה אומר שגם מי שעכשיו אני משחרר אותו לעוד חצי שנה, לא יעשה טסט ותיאוריה ואנחנו את חלקנו לחברה תרמנו.

אפי רוזן: לשנה הקרובה או לכמה זמן שלא יימשך המשבר – השרה מוכנה או אפילו הורתה אותי שהנוהל יתארך מחמש שנים לחמש וחצי שנים.

שלמה קרעי: אני לא מצליח להבין מה זה אומר?

אפי רוזן: הרי מה הייתה הבעיה שלנו עכשיו?

אפי רוזן: מה חשבתם כולם?

אפי רוזן: נגיד ונתתי למישהו שהוא עכשיו ארבע שנים ושמונה חודשים מוגבל.

אפי רוזן: כשאני נותן לו עכשיו את הרישיון, הוא יכול לעלות בלי טסט.

אפי רוזן: יש פה בעיה של בטיחות בדרכים, אז אנחנו נשנה את הנוהל כבר מחר או מחרתיים, שלעת הזאת נאריך את זה לחמש וחצי שנים.

אפי רוזן: הרי אתם נתתם הארכה של חצי שנה, זה אומר שגם מי שכבר מוגבל חמש שנים פחות יום, לא יקבל את הרישיון שלו באופן אוטומטי ויסכן את הציבור, אנחנו נסדר את הנוהל לעת הזאת כי אנחנו מאמינים.

אפי רוזן: ואם רוצים בידוד חברתי – בידוד חברתי זה - - -

שלמה קרעי: זה לא פותר את הבעיה.

אוסאמה סעדי: אבל איך זה פותר לנו את - - -

אפי רוזן: את הבעיה הגדולה אני לא יודע לפתור.

אוסאמה סעדי: איך זה פותר לנו את הבעיה של אלה שהרישיון שלהם לא חודש?

ענת הר אבן: הם צריכים להגיש בקשה לרשם ההוצאה לפועל, כמו שהם עושים היום, ורבים גם עושים את זה היום - -

אוסאמה סעדי: ענת, אנחנו - -

חמד עמאר: הוא אמר לך עכשיו שיש 54,000 איש.

ענת הר אבן: לא, 13,000 הוא אמר.

חמד עמאר: לא, אבל - - -

תומר מוסקוביץ: זאת בדיוק ההוכחה.

תומר מוסקוביץ: אתה לא היית רוצה – אתם כל הזמן מדברים על לעשות פיילוט לחצי שנה.

תומר מוסקוביץ: אתה לא רוצה שבחצי שנה הזאת נרוקן "בק לוק" של 20 שנה, זה בדיוק העניין.

תומר מוסקוביץ: ההחזקה – אתה אומר חצי שנה, ואחרי חצי שנה זה נגמר.

תומר מוסקוביץ: החידוש הוא שאנחנו לא רוצים.

תומר מוסקוביץ: אני אומר שיבוא לרשם – אני חושב שדי שכנעתי פה שיש כתובת.

אוסאמה סעדי: אפי, אני מציע, וגם לתומר ולענת – אין יותר טוב מאשר שמישהו יבוא ויקבל רישיון.

אוסאמה סעדי: אני זוכר שפעם היה שמי שיש עליו קנסות והיה פונה למשרד הרישוי, הוא היה מקבל רישיון זמני עד לשלושה חודשים, ואז היה צריך ללכת ולשלם את הקנסות - -

אפי רוזן: נכון, לי אין בעיה עם זה.

אוסאמה סעדי: - - ואז היו מחדשים לו את זה.

אוסאמה סעדי: אין יותר טוב.

אוסאמה סעדי: אני אומר לך, גם מבחינת חייבים וגם מבחינה פסיכולוגית - -

קריאות: - - -

חמד עמאר: זה בדיוק מה שאני מדבר, שיש את הרישיון הזמני הזה - -

אוסאמה סעדי: אני אמרתי לך, אני מנסה כבר שבועיים-שלושה, מאז שעבר החוק הזה, לנסות לשכנע אותם וזה לא מצליח.

אוסאמה סעדי: לא, הרישיון הסתיים.

אפי רוזן: לא.

אפי רוזן: בתוך תקופת החיים של הרישיון, נתתי לו את הדחייה הזאת.

אפי רוזן: אם אני עושה את זה מחר בבוקר, אין לי כרגע אפשרות מחשובית כזאת.

אפי רוזן: אני לא אוציא אותך עם תשובה כזאת כי אם אנחנו נלך לפיתוח מחשובי, שני קנסות יעברו וזה לא יקרה, וזה לא מה שאנחנו רוצים.

אפי רוזן: אנחנו רוצים מחר את ה"גרייס" הזה.

אפי רוזן: אני יכול לפתור את זה ולהגיד בעיה מחשובית, אני אהיה מבסוט, אתה תהיה מבסוט וזה לא יקרה.

אפי רוזן: אנחנו רוצים לצאת מפה עם בשורה לחייבים.

אפי רוזן: נקודה.

אפי רוזן: לפחות אנחנו.

אוסאמה סעדי: אז מה אתה מציע?

אפי רוזן: אם אני נותן "גרייס" כזה אצלי במחשב, זה פותח את הרישיון ל-10 שנים.

אפי רוזן: המושג "זמני" זה מכבסת מילים.

אפי רוזן: זה עניין טכני של משרד התחבורה, לוקח לו זמן עד שהוא נותן את הפלסטיק.

אפי רוזן: זהו.

אפי רוזן: ככה נולד הזמני.

אפי רוזן: אין לנו היום רישיון זמני, אין דבר כזה.

אפי רוזן: הדבר היחיד שיש זמני זה לרכב, שאתה נותן 48 שעות רישיון לקחת אותו לטסט, למי שאין טסט.

אפי רוזן: אין בעולם הנהיגה רישיון זמני.

אפי רוזן: זה מושג שצריך לרדת מהשולחן.

תומר מוסקוביץ: לכן אני אומר – את זה תשאירו לרשמים להחליט, לפחות את החידוש.

תומר מוסקוביץ: שזה לא יהיה משהו שאנחנו נותנים לו ל-10 שנים.

תומר מוסקוביץ: את החצי שנה – נכנענו, שכנעתם את ועדת השרים ואני לא נלחם.

תומר מוסקוביץ: לפחות את החידוש תשאירו לנו, שלא יפגעו החייבים - -

אוסאמה סעדי: מה הקבוצה?

אוסאמה סעדי: כמה כאלה - -

אפי רוזן: 13,000 אנשים שהיום, אם אתה מוריד להם, מקבלים רישיון ל-10 שנים.

אוסאמה סעדי: מתוך?

אפי רוזן: 54,000, 55,000.

אוסאמה סעדי: היום בסך הכל שיש עליהם הגבלות – סליחה, אני יצאתי לוועדת אתיקה.

אוסאמה סעדי: 50 ומשהו אלף?

תומר מוסקוביץ: לא, 200,000 יש עליהם הגבלה.

אוסאמה סעדי: אז מה זה 50?

חמד עמאר: 50 זה חידוש רישיון.

אוסאמה סעדי: לא, הוא אמר 13,000.

אוסאמה סעדי: גם אלעזר שואל.

תומר מוסקוביץ: לא, נכון, יש לנו פער...

אפי רוזן: יש לנו פערים.

אפי רוזן: אז כשיש למשרתי ציבור פערים, מוטב שיבדקו את עצמם עוד פעם ונעביר דיווח מחר לוועדה בדיוק על המספרים.

אפי רוזן: מדובר בעשרים או עשרות אלפים ולא בבודדים.

אוסאמה סעדי: אוקי.

אוסאמה סעדי: אז תומר, אתם אומרים שאם אנחנו בסעיף קטן (2), אם אנחנו נוסיף "מהחזק" או "מחדש", אנחנו מדברים על 13,000 שישר יקבלו.

תומר מוסקוביץ: אני לא יודע.

מרב זוהרי: לפי הנתונים שלנו כן.

חמד עמאר: הוא אמר 13,000.

אוסאמה סעדי: אוקי, אנחנו ממשיכים בקריאה.

אוסאמה סעדי: סעיף 3.

אלעזר שטרן: רגע, יש סעיף קטן (ב) בנוסח המעודכן?

נוסף עוד סעיף: "(ב) בתום תקופת תוקפו של חוק זה, הגבלה תלויה ועומדת תחול מחדש בלא צורך במשלוח התראה לפי סעיף 66ג;"

אוסאמה סעדי: זה מובן.

תומר מוסקוביץ: זה לחסוך שני מיליון שקל.

אוסאמה סעדי: אני עכשיו מנהל ועדה, לא יוזם.

מרב זוהרי: "תחולה 3.

מרב זוהרי: הוראות חוק זה לא יחולו על הגבלה שתוטל לפי סעיף 66א(6) לחוק או על הגבלה תלויה ועומדת בתיק הוצאה לפועל שנפתח בשל בקשה לביצוע פסק דין למזונות.

מרב זוהרי: "

אוסאמה סעדי: אני שמעתי את כבוד שר המשפטים שאמר במליאה שזה תודות לשרה, שהיא עכשיו בבידוד, פנינה תמנו שאטה, שאנחנו מאחלים לה החלמה מהירה, שזה בעקבות הערה שלה.

אוסאמה סעדי: אני שואל: אם אנחנו עושים באמת לחצי שנה, וממילא החייבים האלה במזונות, ממילא האישה שמקבלת מזונות היא בסופו של דבר גם לא יוצאת בלי כלום, היא מקבל את זה גם מביטוח לאומי אבל אז ביטוח לאומי חוזר, אז למה לחצי שנה הזאת את הקבוצה הזאת מחריגים?

תומר מוסקוביץ: אין לנו עמדה.

אוסאמה סעדי: אין לכם עמדה?

אוסאמה סעדי: אז אנחנו מציעים לבטל את זה.

קריאה: למשרד המשפטים אין בעיה עם זה כי אותם חייבים - - -

אוסאמה סעדי: נכון, אוקי.

אוסאמה סעדי: זה שלמה קרעי.

אוסאמה סעדי: ..

אוסאמה סעדי: הוא לא פה.

אוסאמה סעדי: סעיף 4.

מרב זוהרי: "תוקף 4.

מרב זוהרי: חוק זה יעמוד בתוקפו עד תום שישה חודשים מיום פרסומו.

מרב זוהרי: "

אוסאמה סעדי: בסדר.

תומר מוסקוביץ: רק לגבי המספרים – סמנכ"ל הטכנולוגיות שלנו שלח לי את ההסבר למה יש פערים במספרים בינינו: אנחנו מטילים את ההגבלה.

תומר מוסקוביץ: ההגבלה הזאת יכולה להיות מוטלת על מישהו שלא למד נהיגה ולא ילמד נהיגה ולא יהיה רשום אף פעם.

תומר מוסקוביץ: אז מבחינתנו נספרת ההגבלה ומבחינת משרד התחבורה היא לא נספרת.

תומר מוסקוביץ: לכן נוצר פער.

אוסאמה סעדי: אוקי.

ענת הר אבן: אני רוצה להגיד עוד מילה על העניין של לחדש – טכנית, מחשובית, אם אנחנו עכשיו צריכים לעשות שינויים מחשוביים, כמו שאפי אמר, איך הוא אמר?

ענת הר אבן: בעוד שתי כנסות, אולי אצלנו זה רק בעוד כנסת אחת.

ענת הר אבן: כדי שהם יוכלו לטפל בתהליך של חידוש רישיון הנהיגה, הם יצטרכו שאנחנו נשדר להם את הביטול.

ענת הר אבן: אנחנו לא ערוכים לזה.

ענת הר אבן: כדי לטפל במשלוח ביטול-חידוש כדי שהם יבחנו אם צריך מבחני נהיגה או לא מבחני נהיגה, צריך גם פיתוח מחשובי אצלנו ואנחנו לא ערוכים לזה בלוחות זמנים קצרים.

חמד עמאר: אז מה שאת אומרת זה ש-13,000 לא יקבלו את הרישיון.

ענת הר אבן: אני אומרת לכם שזה בלתי אפשרי, זה לא ישים.

אוסאמה סעדי: חברי, חמד עמאר, 13,000 עכשיו יכולים לנהוג כאילו עכשיו הרישיון שלהם חודש לשישה חודשים אבל פיסית, הם לא יקבלו - -

קריאות: לא, לא.

קריאות: הם לא יכולים לנהוג.

אוסאמה סעדי: לפי החוק הזה?

קריאות: הם לא יכולים לנהוג, אוסאמה.

אוסאמה סעדי: למה לא?

חמד עמאר: אין להם רישיון.

חמד עמאר: הם צריכים לחדש את הרישיון, זה מה שהחוק אומר.

אוסאמה סעדי: לא, אז אני רוצה סעיף כאן.

ענת הר אבן: אתה לא יכול, זה לא יקרה.

חמד עמאר: אוסאמה, החוק כאן מחריג 13,000 איש שלא ייכנסו לחוק והם לא יכולים לחדש את הרישיון כי מבחינה טכנית הם לא יכולים לעשות את זה.

ענת הר אבן: גם הממשלה לא יכולה לעשות את זה בלוחות זמנים של מחר בבוקר.

ענת הר אבן: זה מצריך פיתוח של כמה חודשים.

חמד עמאר: שאלה אליך – מה שאני אמרתי עכשיו, רישיון זמני – אנשים היום, שאבד להם הרישיון פלסטיק, הם הולכים למשרד הרישוי, הם יכולים להוציא רישיון מנייר.

חמד עמאר: אז למה לא נעשה כאן את הרישיון הזה לשישה חודשים?

אפי רוזן: אבל תסתכל מה כתוב על הרישיון, חבר הכנסת עמאר.

חמד עמאר: אין לי את הרישיון הזה - -

אפי רוזן: התאריך האמתי של הפלסטיק כתוב עליו.

אפי רוזן: הזמני זה כי זה נייר ופלסטיק זה הקבוע.

אפי רוזן: זה מושג טכני, תשכחו מהמושג הזה.

 << אורח >> תמי פרידמן: זה טכני.

 << אורח >> תמי פרידמן: זה כמו שיש לו רישיון.

קריאה: - - -

אוסאמה סעדי: אפי, אנחנו עושים עכשיו חוק לחצי שנה.

אוסאמה סעדי: אני אומר - -

אפי רוזן: אני אלך עוד צעד קדימה, בסדר?

אפי רוזן: אני מוכן באופן פרטני, שהם לא יודעים לדווח למחשב?

אפי רוזן: אין בעיה, שכל אדם שמגיע אליהם, שיורידו לו את ההגבלה ויעבירו לי במייל.

אפי רוזן: אני אעבוד על זה.

חמד עמאר: ומה אתה תעשה?

אפי רוזן: אני לא יכול לדעת למי הורידו את ההגבלה.

אפי רוזן: בא אלי מחר בן אדם, איך אני נותן לו רישיון?

אפי רוזן: על בסיס מה?

אלעזר שטרן: אפי, בא אליך בן אדם עם פתק מהרשם שהוא הוריד לו את ההגבלה.

אלעזר שטרן: אתה נותן לו עכשיו רישיון לכמה זמן?

אפי רוזן: אני לא יכול לתת לו לחצי שנה.

 << אורח >> תמי פרידמן: "פור גוד".

 << אורח >> תמי פרידמן: הוא נותן לו ל-10 שנים.

קריאות: - - -

שלמה קרעי: יעבירו קובץ אקסל, מה הבעיה?

אלעזר שטרן: אז אני אומר שזה עניין של טכניקה אבל יש פה שאלה מהותית יותר של מצד אחד, חברי הכנסת באים ואומרים: אנחנו רוצים לאפשר את החילוף הזה, מצד שני, בא אפי ואומר: אין אפשרות לחדש זמנית, ואם אתה מחדש לו את זה, בעצם חידשת לו ל-10 שנים קדימה.

שלמה קרעי: מבחינתי אין שום בעיה, אם אחר כך אני שולל לו את הרישיון עוד חצי שנה.

שלמה קרעי: ..

קריאה: כבודו, זה לא הסכמות של הממשלה.

קריאה: הממשלה מוכנה רק לחצי שנה להסיר את זה.

שלמה קרעי: להסיר לחצי שנה, ותשללו אחרי חצי שנה.

ענת הר אבן: לא, זה לא עובד ככה.

ענת הר אבן: הוא קיבל ל-10 שנים.

חמד עמאר: זאת בעיה מאוד רצינית.

אוסאמה סעדי: תומר, אני שואל - -

תומר מוסקוביץ: מתוך 200,000, 13,000...

שלמה קרעי: לא, 54,000 הוא אמר, לא 13,000.

ענת הר אבן: לא, 13,000 כרגע.

חמד עמאר: אז אנחנו מחריגים 13,000 בני אדם - -

ענת הר אבן: כי הם צריכים להגיע לרשם ההוצאה לפועל.

חמד עמאר: אפילו שהם הגיעו לרשם, הוא אומר לך שהוא לא יכול לחדש להם.

קריאות: אם הרשם יכתוב לי - - -

חמד עמאר: לכמה אתה מחדש להם?

אפי רוזן: ל-10 שנים.

ענת הר אבן: אותם 13,000, רק אם אני אשלח לו - - - עדין ידרשו למבחני נהיגה אצלו.

ענת הר אבן: לא פתרנו להם את הבעיה כי ההגבלה הייתה עליהם כל-כך הרבה זמן, שמשרד הרישוי דורש מהם מבחני נהיגה.

קריאות: - - -

אפי רוזן: למבחני נהיגה נתתי "גרייס", אמרתי חמש וחצי שנים.

אוסאמה סעדי: קרעי, אני מעדכן אותך שהורדנו את סעיף (3) בעניין מזונות.

שלמה קרעי: הורדנו?

שלמה קרעי: מצוין, יופי.

אוסאמה סעדי: שתנוח דעתך.

אוסאמה סעדי: נשארה לנו רק סוגיה אחת שאנחנו חייבים לפתור ולמצוא לה פתרון – זה הקבוצה של אלה שצריך לחדש את הרישיון שלהם, נכון?

קריאות: - - -

אוסאמה סעדי: תכף אני אחזור על זה אבל אני מבקש בסעיף 4 - -

שלמה קרעי: אוסאמה, אולי נפצל את סעיף 2(3) - -

אוסאמה סעדי: שנייה, תכף.

אוסאמה סעדי: בסעיף 4 אני מבקש ממשרד המשפטים להוסיף סעיף 5, ששר המשפטים, באישור ועדת החוקה, יכול להאריך את זה לתקופה נוספת כל עוד תקופת הקורונה קיימת.

שלמה קרעי: לתקופות נוספות של חצי שנה.

חמד עמאר: חייבים.

אוסאמה סעדי: כמו כל הוראת שעה שעשינו עד יוני – אבטלה וחל"ת, עשינו עד יוני 2021 בהנחה שמצב הקורונה יימשך.

אוסאמה סעדי: תומר, שר המשפטים, הוא בעצמו, אם הוא ימצא לנכון שעדין תקופת הקורונה נמשכת - -

תומר מוסקוביץ: אפשר לעשות עם אדוני סחר סוסים?

אוסאמה סעדי: כן.

תומר מוסקוביץ: אני אסכים להצמיד את השלושה חודשים בתנאי שבעמדה של החידוש רישיון אתם מקבלים את העמדה שלנו, של כל הרשמים.

תומר מוסקוביץ: אז אם אתם מקבלים את העמדה שלי פה, אני מסכים שיעשו - -

אוסאמה סעדי: אני מציע, ואנחנו נצביע על זה, שאנחנו נוסיף כאן סעיף ששר המשפטים, באישור ועדת החוקה - -

חמד עמאר: אנחנו רוצים ששר המשפטים - - -

אוסאמה סעדי: שנייה חמד, זו ההצעה שלי ואנחנו נצביע עליה.

אוסאמה סעדי: בעניין חידוש הרישיון - -

אלעזר שטרן: רגע, מה ההצעה של הוועדה?

אוסאמה סעדי: ששר המשפטים באישור ועדת חוקה יכול להאריך את זה - -

תומר מוסקוביץ: רגע, אני רוצה להציע טוויסט קטן.

תומר מוסקוביץ: ..

אוסאמה סעדי: - - יכול להאריך את זה לתקופה נוספת.

שלמה קרעי: לתקופות נוספות של חצי שנה כל אחת.

תומר מוסקוביץ: אתה מחפש הסכמה שלי?

תומר מוסקוביץ: אני רוצה להציע טוויסט קטן בהתייעצות עם מנהל ההוצאה לפועל.

קריאות: לא, לא.

אוסאמה סעדי: זה כמו שר האוצר עם החשב הכללי, עזוב אותך.

אוסאמה סעדי: שהוא יתייעץ עם מה שהוא רוצה.

תומר מוסקוביץ: אני חוזר בי.

חמד עמאר: אנחנו בצד שלך, מה אתה.

חמד עמאר: ..

אוסאמה סעדי: חמד חאלס, הוא ירד מזה.

תומר מוסקוביץ: אבל אני אומר לשלושה חודשים, לא כל שלושה חודשים.

תומר מוסקוביץ: פעם אחת לשלושה חודשים ואם לא - - -

ג'אבר עסאקלה: ואם הקורונה תמשך חמש שנים?

תומר מוסקוביץ: אז תעשו חוק חדש.

ענת הר אבן: עשיתם את החוק הזה תוך שבוע וחצי, העברתם אותו מוועדת שרים.

אוסאמה סעדי: כל עוד משרד הבריאות ושר הבריאות הכריזו שעדין מצב הקורונה - -

אלעזר שטרן: המגבלות - - - זה לא מופיע.

אלעזר שטרן: אם אתה רק נותן אפשרות עקרונית, השר גם יכול להאריך את זה עכשיו בלי קשר לקורונה.

אלעזר שטרן: אין פה תנאי - -

אוסאמה סעדי: לא, אני עכשיו מדבר רק על קורונה.

אוסאמה סעדי: אני עכשיו יו"ר ועדה, מנהל ועדה, שר המשפטים אמר שזה קשור לקורונה אז אני אומר שכל עוד הקורונה נמצאת, שר המשפטים - -

אלעזר שטרן: אני מציע שאולי נכתוב את זה, שאם הוועדה תקבל את הסעיף הזה, שנכתוב שהוא יוכל להאריך את זה באישור הוועדה לתקופה של שישה חודשים, אם הדבר מוצדק בהתאם לנסיבות הנוגעות להתפרצות נגיף הקורונה.

אוסאמה סעדי: כל עוד שהמצב - -

אלעזר שטרן: אם כבר, חשוב לקשר את זה בנוסח גם לנסיבות.

אוסאמה סעדי: נכון, אז אני אומר לך - -

חמד עמאר: אדוני היועץ המשפטי, אבל תסתכל על הכותרת של החוק, הוא קשור בנגיף הקורונה.

אוסאמה סעדי: לכן אני אומר - -

אלעזר שטרן: נכון אבל כותרת של חוק לא משמשת ל - - - זה צריך להיות בתוך הסעיף עצמו, שיהיה ברור שזה - -

אוסאמה סעדי: אלעזר, אני אומר לך, תקשור את זה רק בקורונה.

תומר מוסקוביץ: פעם אחת שלושה חודשים, אם יש קורונה והוועדה המליצה, ואתם לא נוגעים בחידוש.

אוסאמה סעדי: שנייה, תכף אני חוזר לחידוש.

קריאה: לא, לא, חייבים למצוא פתרון לחידוש.

אוסאמה סעדי: תומר, אני עכשיו חוזר לסלע המחלוקת שנותרה וזה בעניין החידוש.

תומר מוסקוביץ: לא אדוני, נותרו שני סלעי מחלוקת כי קשרתי אותם אחד בשני.

אוסאמה סעדי: איזה?

תומר מוסקוביץ: זה לא שיטת הסלמי.

תומר מוסקוביץ: אני הסכמתי לשלושה חודשים בלי להחזיר את זה לוועדת שרים אם לא נוגעים בחידוש.

שלמה קרעי: הסכמת לחצי שנה.

שלמה קרעי: איך ירדת לשלושה חודשים?

תומר מוסקוביץ: לא, עכשיו הארכה של עוד שלושה חודשים.

שלמה קרעי: של עוד חצי שנה.

תומר מוסקוביץ: לא, לא, עוד שלושה חודשים.

תומר מוסקוביץ: אמרתי שלושה חודשים אבל זה בתנאי שאין את החידוש.

תומר מוסקוביץ: אם אתם לא רוצים להסכים איתי על החידוש, נלך לוועדת שרים.

תומר מוסקוביץ: נכון.

אוסאמה סעדי: אני שואל עכשיו – גם לקבוצה הזאת של ה-13,000, לא משנה כמה, שהם עכשיו לא יכולים לחדש את הרישיון שלהם, אני רוצה לתת להם בתקופה הזאת אפשרות שינהגו, נכון?

תומר מוסקוביץ: אמרתי לך, בשלב הזה הפתרון הוא שילכו לרשם.

אוסאמה סעדי: אז לכן אני שואל אותך עכשיו, יש שתי אפשרויות – אם אני עכשיו מפנה אותם לרשם, אחרי שהחוק הזה ייכנס לתוקפו, הרשם עכשיו יגיד להם: תשמעו, תביאו עכשיו חקירת יכולת וכל הדברים האלה?

אוסאמה סעדי: אני רוצה שהרשם עכשיו ייתן להם ללכת למשרד הרישוי - -

תומר מוסקוביץ: הרשם הוא שופט, אני לא יכול להגיד לו מה להחליט.

חמד עמאר: אתה רוצה להעמיד אותם בפני שופט עכשיו - -

תומר מוסקוביץ: הרשם הוא כמו שופט.

חמד עמאר: אתה רוצה להביא את ה-13,000 איש האלה בפני שופט?

תומר מוסקוביץ: כן, כן.

תומר מוסקוביץ: שיבואו לשופט.

חמד עמאר: איך יגיעו לשופט?

חמד עמאר: למה אנחנו מטרפדים את זה?

תומר מוסקוביץ: הם מגישים בקשות בכתב, הם לא באים בכלל.

חמד עמאר: כל דבר מגישים בכתב ואותם אנשים שאנחנו מדברים עליהם - - -

אוסאמה סעדי: משרד המשפטים ואפי - -

משה ארבל: אדוני היושב-ראש, לעניות דעתי זה לקחת קבוצה מאוד מאוד קטנה וספציפית, 13,000, שמשתמטים מתשלום חובותיהם - -

שלמה קרעי: זה לא משתמטים, זה כאלה שלא באו בכלל.

קריאות: - - -

אוסאמה סעדי: אז יש לי הצעה, משה, אני מקבל את העיקרון גם שלך ואני שואל - -

משה ארבל: יש גם זוכים בצד השני.

משה ארבל: אם מישהו החזיר לך צ'ק?

אוסאמה סעדי: נכון.

אוסאמה סעדי: לכן אני שואל את היועץ המשפטי של הוועדה - -

אוסאמה סעדי: כבוד היושב-ראש, אנחנו התקדמנו במובן הזה שאנחנו מחקנו את סעיף 3 בהסכמה ואישרנו את סעיף 4.

אוסאמה סעדי: הוספנו גם אפשרות - -

יעקב אשר: סעיף 3?

אוסאמה סעדי: בעניין המזונות – החרגת המזונות בוטלה בהסכמה.

יעקב אשר: אוקי.

אוסאמה סעדי: את סעיף 4 אישרנו.

אוסאמה סעדי: אנחנו ביקשנו להוסיף סעיף 5, ששר המשפטים, באישור וועדת החוקה, יכול להאריך את התקופה הזאת בכפוף לקורונה, שמצב הקורונה נמשך ולא משום סיבה אחרת, רק הקורונה, כי כל החוק הזה הוא הוראת שעה - נגיף הקורונה החדש.

יעקב אשר: כן, אבל צריך להגביל תקופה.

אוסאמה סעדי: כן, תומר מסכים לשלושה חודשים - -

תומר מוסקוביץ: לא, אני מסכים לשלושה חודשים בתנאי שלא נוגעים ב - - -

אוסאמה סעדי: בתנאי שהעניין של חידוש הרישיון של אלה – יש קבוצה שנשארה – 13,000 חייבים - -

יעקב אשר: שזאת סוגיה טכנית.

אוסאמה סעדי: טכנית ומהותית.

חמד עמאר: לא, זה לא טכני לבוא לרשם.

יעקב אשר: רגע, רגע.

יעקב אשר: אם 10 יסבירו לי אני לא אבין.

יעקב אשר: אחד מסביר לי.

יעקב אשר: היועץ המשפטי, הכי קרוב אלי.

תומר מוסקוביץ: לא, לא.

תומר מוסקוביץ: לא למערכת ההוצאה לפועל, לרשם.

יעקב אשר: לרשם, הוא אמר רשם.

חמד עמאר: זה לעמוד בפני שופט, זה להגיש בקשה לשופט.

קריאה: הוא יכול לשלוח לו מכתב.

חמד עמאר: ועד שיקבל תשובה בכתב ייקח כמה חודשים.

תומר מוסקוביץ: לא, מה פתאום, שבועיים.

משה ארבל: הם עובדים מהר.

שלמה קרעי: מה התשובה של הרשם - -

יעקב אשר: רגע, תנו לי, זה קשה.

יעקב אשר: הצעת חוק של כמה חברי כנסת זה קשה.

משה ארבל: לא, זו הצעה ממשלתית.

קריאה: לא היא ממוזגת.

שלמה קרעי: אפי ה-13,000 זה מספר בטוח מתוך ה-200,000?

אלעזר שטרן: לא, לא, זה שתי רמות של - -

יעקב אשר: רגע, אבל אם יש צד שצריך פעולה פיסית, שהוא יבוא, יכול להיות שעדיף – אפרופו הלימון והלימונדה – יכול להיות שעדיף שיבוא ואז על הדרך.

יעקב אשר: ..

תומר מוסקוביץ: בדיוק.

תומר מוסקוביץ: זה בדיוק מה שאני רוצה.

יעקב אשר: הם גם מסכימים על זה.

אלעזר שטרן: זה רמה אחת.

אלעזר שטרן: יש רמה אחת שהוא צריך לבוא ולבקש את הצהרת ה... ואז הוא הולך עם זה, עם הפתק, הוא הולך ל... בסדר?

אפי רוזן: הוא לא הולך אלי.

אפי רוזן: אנחנו חוזרים לתקופת - -

יעקב אשר: לא לתחבורה.

תומר מוסקוביץ: ברגע שהוא מקבל אצלנו ביטול - - -

קריאות: - - -

יעקב אשר: לא, הוא לא יודע לקרוא את זה.

 << אורח >> תמי פרידמן: אם הרשם מסיר את ההגבלה, הם משדרים אלינו באופן מקוון, ואז אנחנו נחליט.

אלעזר שטרן: זו הייתה הסוגיה שדנו פה – אז מה שקורה, שהרישיון מחודש אוטומטית ל-10 שנים.

ענת הר אבן: אבל אלעזר, זה בסדר - -

יעקב אשר: לא, איזה בסדר?

ענת הר אבן: - - אם אדם משנה את דעתו ורוצה לשלם והוא מכין צו לתשלומים – הכל טוב.

אלעזר שטרן: לא, לא.

אלעזר שטרן: ענת, חברי הכנסת לא מדברים על הוצאה צודקת.

אלעזר שטרן: חברי הכנסת רוצים שזה יהיה כחלק מההקלה שמוצעת פה ולא שאדם יבוא לרשם - -

ענת הר אבן: - - -

שלמה קרעי: אבל אם הוא ייתן לו רק נייר?

שלמה קרעי: מה, 10 שנים הוא - - - ואפי ייתן לו רק נייר, לאותו אחד שמחדש.

שלמה קרעי: הוא יכול לתת ניירות אבל הוא אומר שהתוקף יהיה ל-10 שנים אבל הוא ייתן לו נייר, לא כרטיס.

שלמה קרעי: מה, נייר יחזיק 10 שנים?

שלמה קרעי: תן לו רק נייר.

קריאות: - - -

יעקב אשר: שנייה, דקה.

קריאות: - - -

אפי רוזן: לא, לא.

אפי רוזן: אנחנו כבר לא רוצים שאף אחד יבוא אלינו, אדוני.

אפי רוזן: הכל מקוון, אין בעיה אבל אני אענה לך על מה ששאלת - -

יעקב אשר: אוקי.

יעקב אשר: האם אפשר לעשות את אותו דבר?

אפי רוזן: שונה הדבר.

אפי רוזן: למעשה, מי שאצלי בא בגלל קורס נהיגה מונעת, מה שנקרא בגלל הנקודות, יש לו רישיון.

אפי רוזן: הרישיון שלו קיים אצלו.

אפי רוזן: מה עשיתי?

אפי רוזן: אמרתי לו: אדוני, אני מקפיא לך את הרישיון עד שאתה לא עושה את זה.

אפי רוזן: כשהוא בא אלי, אני אומר לו: אני מוריד לך את ההקפאה לחמישה חודשים, מוריד לך אותה לשלושה חודשים.

אפי רוזן: אני יכול לעשות את זה גם כאן, אלא מה?

אוסאמה סעדי: אתה עושה את זה במחשב, נכון?

אוסאמה סעדי: מבחינתו, יש לו את הרישיון, נכון?

אוסאמה סעדי: זה אצלך במחשב.

אוסאמה סעדי: ברגע שאתה מקפיא לו את זה, השוטר ישר רואה - -

אפי רוזן: נכון, מיד.

אפי רוזן: אני והמשטרה, ותודה לאל זה נמשך - -

יעקב אשר: אני לא רוצה משטרה.

שלמה קרעי: אז מה הבעיה?

שלמה קרעי: לכן יש לי הצעה.

יעקב אשר: תן לו לסיים ואחר-כך תציע.

יעקב אשר: מה לעשות?

יעקב אשר: אתם תורמים למדינה בעוד חלקים.

אפי רוזן: רגע, מה אני רוצה להגיד, אדוני?

אפי רוזן: בא משרד אחר ואמר: רק שנייה, אנחנו רוצים לשימושנו, לטובת החזר חובות למדינת ישראל, זה חשוב מאוד, עכשיו בואו נשתמש בזה.

אפי רוזן: מה קורה פה?

אפי רוזן: בגלל שמשרד אחר עשה שימוש במנות, שאנחנו עכשיו נשנה את תפיסת העולם שלנו לגבי מה נכון לבטיחות בדרכים.

אפי רוזן: זה לא עובד בשום מקום בעולם ככה.

אפי רוזן: תפיסת העולם שלנו אומרת ככה: אצלי אדם שיכול לנהוג, יקבל רישיון ל-10 שנים.

אפי רוזן: חבר'ה, זה זכויות האזרח.

אפי רוזן: עכשיו, פעם שההוצאה לפועל יגידו: הבן אדם לא חייב, אדוני, הוא יקבל רישיון ל-10 שנים.

אפי רוזן: אנחנו לא נשנה את עורנו בשביל ההוצאה לפועל.

יעקב אשר: זה בסדר.

שלמה קרעי: זה לא בשביל ההוצאה לפועל, זה בשבילנו, אפי.

יעקב אשר: אפי, אז מה אתה מציע?

אפי רוזן: ההזמנה שמשודרת, אדוני, יש לה מספר, זה לא משנה.

אפי רוזן: כשתומר משדר הגבלה, גם אם אני רוצה לעזור לו כי הוא החבר הכי טוב שלי, אני לא יכול להוציא לו רישיון.

אפי רוזן: אני, משרד הרישוי, לא מסוגל ללחוץ "אנטר" כי תומר שידר הגבלה.

יעקב אשר: מצוין, אבל עכשיו תומר משדר לך שחרור לחצי שנה.

אפי רוזן: הוא יקבל רישיון ל-10 שנים כי זה החוק במדינה.

שלמה קרעי: אבל אתה יכול בנייר שאתה נותן לו לכתוב - - -

תומר מוסקוביץ: אדוני היושב-ראש, אני רוצה שהוא יקבל ל-10 שנים אבל שזאת תהיה החלטה של רשם.

תומר מוסקוביץ: זה הכי נכון.

תומר מוסקוביץ: למה לדפוק אותו לחצי שנה?

תומר מוסקוביץ: הוא יקבל ל-10 שנים.

שלמה קרעי: אבל החלטה של רשם זה לא קשור אלינו, זה גם ככה - -

יעקב אשר: זה לא החוק הזה.

תומר מוסקוביץ: לא, החוק הממשלתי לא מדבר על החידוש.

תומר מוסקוביץ: יש לך 200,000 חייבים, מתוך ה-200,000 האלה דאגנו בחוק שלכם ל-173, ו-13,000 יישארו ב...

אוסאמה סעדי: יש לי הצעה, אדוני היושב-ראש.

יעקב אשר: בבקשה.

אוסאמה סעדי: תראו, מכיוון שהמטרה היא – אמרתי שאנחנו בתקופה הזאת של החצי שנה וגם זה שיש לו רישיון והייתה הגבלה, עכשיו למעשה מה אפי עושה?

אוסאמה סעדי: משרד הרישוי?

אוסאמה סעדי: הוא אומר שבתקופה הזאת, למרות שיש הגבלה על הרישיון, אני בחצי שנה הזאת, השוטר והמשטרה לא אוכפים את החוק כי חצי שנה יש לו לפי החוק הזה.

יעקב אשר: נכון.

שלמה קרעי: אבל אין לו.

אוסאמה סעדי: שנייה, אני מדבר עכשיו על הקבוצה של החידוש רישיון.

אוסאמה סעדי: אנחנו נוסיף פה סעיף שאומר שחצי שנה מיום כניסתו לתוקף של חוק זה, יראו את הנהגים שהרישיון שלהם לא חודש חצי שנה, יראו אותם שההגבלה הזאת לא תוטל עליהם.

אוסאמה סעדי: ואז, המשטרה לא יכולה וגם הביטוח, אם הוא נוהג ויש לו - -

יעקב אשר: אבל הוא מסביר לך שאם הוא יוריד את ההגבלה וההוא יבוא לחדש, הוא ייקבל ל-10 שנים מתנה.

שלמה קרעי: אז שלא יוריד.

שלמה קרעי: בלי שיוריד.

חמד עמאר: שהמשטרה, בלי להציג תעודת זהות - - -

ענת הר אבן: המשטרה לא תאכוף את זה בחצי שנה, לא על אלה - - - הם יונחו, הם לא מטפלים בהגבלות ההוצאה לפועל.

ענת הר אבן: שהמשטרה לא תהיה הדאגה שלכם, בסדר?

ענת הר אבן: הם לא מטפלים בהגבלות הוצאה לפועל.

יעקב אשר: מי יאכוף את זה?

יעקב אשר: אתה מכניס את זה פה לחוק.

חמד עמאר: - - -

אוסאמה סעדי: אם אני לא מכניס את זה, הקבוצה הזאת של ה-13,000, הוא לא יכול לנהוג במשך חצי שנה, נכון?

אוסאמה סעדי: אם אני מכניס את זה - -

יעקב אשר: גם היום הוא לא יכול לנהוג.

אוסאמה סעדי: נכון.

אוסאמה סעדי: אני רוצה לתת לו אפשרות, לעודד אותו.

יעקב אשר: אבל יש לך בעיה טכנית איך אוכפים את זה.

יעקב אשר: אז אומר לך תומר: אני מוכן ללכת לקראתם אם הם יבואו בהחלטת רשם.

קריאה: אף אחד לא יקבל החלטת רשם.

תומר מוסקוביץ: בטח שכן.

אוסאמה סעדי: תומר, תשמע אותי.

מרב זוהרי: חבר הכנסת סעדי, ההצעה שלך - -

אוסאמה סעדי: חמד, בוא נשמע את משרד המשפטים.

יעקב אשר: יש לנו 12 דקות.

מרב זוהרי: חבר הכנסת סעדי, אם אני מבינה, אתה מציע לקבוע באופן גורף שלכל מי שצריך לחדש יהיה רישיון עכשיו לחצי שנה.

אוסאמה סעדי: נכון, זו המטרה שלנו.

מרב זוהרי: - - - של התחבורה כי אתה מאפשר לאנשים שאולי נהגו גם 10 שנים - -

אוסאמה סעדי: מרב, גם שר המשפטים - - -

מרב זוהרי: המשמעות היא שמחדשים באופן אוטומטי לאנשים שאולי לא היו אמורים לעבור - - - ומבחינה בטיחותית - -

יעקב אשר: תקשיבו, הממשלה מורכבת מכמה משרדים.

יעקב אשר: משרד המשפטים הסכים בעיקרון אבל משרד התחבורה אומר: אני לא יכול לעשות את זה ולכן, כרגע אנחנו בבעיה בעניין הזה.

יעקב אשר: השאלה האם יש בכל זאת איזו שהיא אפשרות טכנית שאדם יקבל - -

שלמה קרעי: תומר, אתה לא מתנגד?

שלמה קרעי: אני לא רוצה לתת 10 שנים, אני זורם אתך.

יעקב אשר: ההצעה שלי לא רלוונטית.

יעקב אשר: אני לא מבין את ההצעה שלו.

יעקב אשר: ואז מה יקרה?

שלמה קרעי: חצי שנה הוא ינהג.

שלמה קרעי: הרי כל הבעיה שלו היא טכנית.

שלמה קרעי: הוא אומר לך: אם תסיר לו, זה יהיה ל-10 שנים.

יעקב אשר: אתה לא יכול.

יעקב אשר: עם כל הכבוד, שלמה, לא יכול להיות שאנשים עם שלילת רישיון - -

אוסאמה סעדי: הוא לא בשלילה, הוא מחודש.

אוסאמה סעדי: למשל, בית משפט הטיל עליו שלילה, עשה תאונת דרכים ויש שלילה מבית המשפט, החוק הזה לא יחול עליו.

שלמה קרעי: בוודאי, רק על הוצאה לפועל.

יעקב אשר: אתם רוצים ששוטר שתופס מישהו עם רישיון לא מחודש, הוא יגיד לו: הלו, אני מהחוק של אוסאמה, תבדוק, תראה שאני...

חמד עמאר: - - -

אוסאמה סעדי: הוא יודע כי יש חוק.

אוסאמה סעדי: אנחנו עכשיו מחוקקים חוק, החוק הזה הולך למשטרה, הולך לשר המשפטים, הולך לכל - -

יעקב אשר: אוסאמה, זה לא משהו ש... רגע, בואו נשמע את חמד.

קריאות: - - -

חמד עמאר: יש לו פתרון - -

אפי רוזן: תראו, בסוף בסוף, אין מחלוקת שרוצים לעזור לאנשים, אין מחלוקת שצריך לתת לנהוג חצי שנה.

אפי רוזן: גם היה צד שאומר: חברים, צריכים לתת להם לנהוג חצי שנה אבל לראות ששמים עליהם את היד יום אחרי והם לא בורחים לעוד 10 שנים.

אפי רוזן: כיוון שאני והמשטרה רואים אותו דבר, משטרת ישראל רואה בדיוק מה הסיבה לפסילת הרישיון.

אפי רוזן: במקרה של הוצאה לפועל יש הגבלה שנקראת 979, השוטר רואה את זה.

אפי רוזן: מאחר והשוטר רואה את זה, אני לא בצד של המחוקקים, יכול להיות ששווה להכניס איזה שהוא סעיף קטן, אדוני, שאומר ככה: במקרים של לחדש, רק באשר למקרים של ה"לחדש", נטפל בזה באמצעות אכיפה.

אפי רוזן: אני יודע להראות למשטרה שכל מי שההגבלה שלו על הרישיון היא 979 מתאריך X ועד תאריך Y ייחשב כנהג.

אוסאמה סעדי: גם שר המשפטים אמר את זה.

ענת הר אבן: אם הוא עושה תאונה, אין לו ביטוח.

אפי רוזן: חברת הביטוח - - -

אוסאמה סעדי: חברת הביטוח, אם יש לו ביטוח תקף.

אוסאמה סעדי: ענת, זה מה שאני אומר.

אוסאמה סעדי: זה התמריץ.

אוסאמה סעדי: אפרופו המשל של הלימון והלימונדה – אני אומר לאיש הזה, יעקב, אני מציע שנכניס את הסעיף הזה, מה שאמר אפי, שכל מי שההגבלה שלו זה הסעיף הזה - -

יעקב אשר: אני מסיים בארבע.

יעקב אשר: מי מהמשטרה אתנו?

יעקב אשר: מישהו מהמשטרה אתנו בזום?

אפי רוזן: אני אענה על הסיפור של הביטוח – בסוף, אני מבין שלא רוצים שיתחמקו 13,000, נכון?

אפי רוזן: אמרתי לענת שמקרה של אדם כזה, שאנחנו ביצענו לגביו מה שנקרא היעדר אכיפה, זה אומר שאנחנו אפשרנו לו לנהוג.

אפי רוזן: אנחנו, כרשות רישוי, אמרנו שהוא רשאי לנהוג.

אפי רוזן: היה ויקרה מקרה כזה מול חברת הביטוח, אותו אדם, אני אקים לו את הרישיון ל-10 שנים במקום כי לא היה לו רישיון בתוקף ובזה נגמר.

אפי רוזן: זה בסדר?

יעקב אשר: נו, מה...

אפי רוזן: אדוני, אנחנו מנסים לפתור את הבעיה.

אפי רוזן: זה לא משהו לא בסדר כי נתנו לו לנהוג.

אפי רוזן: עכשיו, האינטרס של חברת הביטוח שונה משלי.

אפי רוזן: האינטרס שלהם זה כמה לא לשלם, לא כמה כן לשלם.

חמד עמאר: יש הצעה יותר קלה מכל מה שאתם מדברים.

חמד עמאר: אני עבדתי במשרד התחבורה.

חמד עמאר: אנחנו מוציאים רישיון זמני, לכל משרד רישוי - -

קריאות: אבל אין זמני.

קריאות: אין רישיון זמני.

חמד עמאר: מוציא נייר, לא מוציא נייר?

חמד עמאר: הפקיד שם עליו חותמת ונותן את התאריך.

קריאות: אז יש לו רישיון ל-10 שנים.

קריאות: זה 10 שנים, חמד.

יעקב אשר: רגע, שנייה.

יעקב אשר: יש נציג של המשטרה על הקו, ליאור לוי?

יעקב אשר: הוא לא מגיב, הוא לא מקשיב כנראה לדיון.

אוסאמה סעדי: אפרופו המשל של הלימון והלימונדה, תומר, אני אומר שאם אנחנו ניתן עכשיו לקבוצה הזאת שינהגו ויהיה חוקי והמשטרה לא אוכפת ולא תיתן לו...

אוסאמה סעדי: זה יגיד לו: תשמע, אתה נוהג באופן חוקי שישה חודשים ותדע לך שעוד חצי שנה אתה כבר לא תהנה מזה.

אוסאמה סעדי: לך להוצאה לפועל - -

יעקב אשר: אני מציע דבר אחד - -

תומר מוסקוביץ: אתם בעצמכם פה, בחדר הזה, שאף אחד מכם לא חייב, כבר מדברים על הארכה של עוד שלושה חודשים.

תומר מוסקוביץ: אתה יודע מה החייבים אומרים?

תומר מוסקוביץ: וואלה חצי שנה, ובעדן - - - ועוד ועוד ועוד.

תומר מוסקוביץ: אתה משדר לו - -

ג'אבר עסאקלה: אתם יכולים לנצל את זה לאחלה מבצע.

אוסאמה סעדי: תומר, אני מזכיר לך שבמבצע שעשינו זה היה שלושה חודשים, ואז אתם באתם לפה, אתה התקשרת לשרת המשפטים איילת שקד והיא התקשרה אלי בלילה ואמרה לי: תיכנס למחרת לוועדת החוקה, הארכנו את זה בחודש.

אוסאמה סעדי: חודש ימים.

אוסאמה סעדי: תמיד אנשים מחכים.

אוסאמה סעדי: חודש ימים, מה שגבינו פי כמה מהשלושה חודשים.

תומר מוסקוביץ: אדוני היושב-ראש, אני חושב שאפשר להשאיר את ההצעה הזאת - -

יעקב אשר: אני לא מצליח לדבר.

יעקב אשר: תקשיבו רגע - -

שלמה קרעי: תומר, פתרנו לך את הבעיה.

יעקב אשר: תקשיבו לי – אין לי הצעה.

יעקב אשר: ההצעה הזאת, אני שומע מה שאתה אומר וכרגע אני לא מתייחס לעמדה של תומר לגבי מה שהוא מייצג, ובצדק מבחינתו.

יעקב אשר: אני מתייחס כרגע ברמה הטכנית.

יעקב אשר: אני ניסיתי לשאול אם נציג המשטרה אתנו על הקו, הוא כנראה לא אתנו בהקשבה.

יעקב אשר: החלטה מסוג כזה צריכה לבוא לדעתי כי מה אתה אומר?

יעקב אשר: אתה אומר שבן אדם נוסע עם רישיון פג תוקף.

יעקב אשר: אני לא נגד זה.

יעקב אשר: אם הייתי - -

תומר מוסקוביץ: לא, משרד הרישוי אומר למשטרה שזה בתוקף.

יעקב אשר: רגע.

אלעזר שטרן: זה גם מעורר קושי כי יכול להיות שבן אדם לא נהג כבר שש שנים, וגם אם היו מסיימים לו את המגבלה הוא עדין היה צריך - -

יעקב אשר: אמיר ליפשיץ, בבקשה, מה זה הוא מסכים?

יעקב אשר: הוא זורק את הכדור גם לחברות הביטוח והוא אומר שאם תהיה לו תאונה, אני מחדש לו ל-10 שנים.

יעקב אשר: חבר'ה, זה משהו קצת.

יעקב אשר: ..

אפי רוזן: אבל אדוני, עשינו את זה עכשיו.

אפי רוזן: עשינו את זה בתקנות לשעת חירום וכל מי שהיה צריך לעבור קורס נהיגה מונעת כמו שאמרת, דחינו לו אוטומטית, תוך כדי פסילה, באופן אישי.

אפי רוזן: דיברתי עם מנכ"ל חברות הביטוח, העברנו להם ולמשטרה עדכון והם קיבלו את זה.

יעקב אשר: משטרה, בואו נשמע רגע את אמיר לשם.

יעקב אשר: בבקשה.

יעקב אשר: אתה שמעת את הדיון?

אמיר ליפשיץ: שלום אדוני היושב-ראש, שלום חברי כנסת נכבדים, קוראים לי אמיר ליפשיץ, אני היועץ המשפטי של - - - במשטרה.

אמיר ליפשיץ: אני, ספציפית, לגבי הסוגיה הזאת, אני לא יודע להתייחס מכיוון שאני לא עוסק ספציפית בנושאי תנועה.

אמיר ליפשיץ: יחד עם זאת, אם אומר הנציג של משרד התחבורה שכל מה שהוא רואה וכל מה שהוא מדווח לנו אנחנו רואים ולפי זה נוכל לבצע אכיפה נכונה, לאכוף או לא לאכוף לפי המצב החוקי, אז אני מאמץ את העמדה הזאת, אני מצטרף לעמדה הזאת אם זה לא יגרום לשום תקלה בתחום האכיפה, אני לא רואה שום סיבה שנתנגד לנושא הזה.

שלמה קרעי: תודה רבה.

אוסאמה סעדי: אז אני מציע, כבוד היושב-ראש, שאנחנו נצביע על זה במתכונת הזאת עם התיקונים, תהיה רוויזיה וננסח שזה יהיה מקובל על כולם.

יעקב אשר: לא, הנוסח צריך להיות יותר...

אוסאמה סעדי: אז משרד המשפטים - - -

אלעזר שטרן: אני חושב שצריך ללבן את זה טיפה יותר לעומק.

יעקב אשר: זאת החלטה מהותית ויש גם עוד אנשים שלא דיברו.

יעקב אשר: אני אעשה ככה, עוד דקה אני עם המנהל שלי לא מתחיל בעניין הזה.

אלעזר שטרן: יש הבדל בין עניין של הגבלה לחזקה לבין הגבלה שהיא - - - הגבלה לחזקה, זה אומר שלבן אדם יש רישיון בתוקף ברמה העקרונית - -

יעקב אשר: לא, אבל דבר אחד השתנה לי, שהוא אמר שהם עשו את זה לאלה שיש להם שלילה, נהיגה מונעת - -

אלעזר שטרן: נכון, אבל אם יש לך מישהו שגם אלמלא הייתה לו המגבלה של ההוצאה לפועל, הוא היה צריך לחדש את הרישיון כי נגיד שחלפו כבר שבע שנים מהפעם האחרונה שהוא נהג, ואתה תדרוש ממנו עכשיו, גם אם הרישיון מוסר, שיעורים וטסט ולא יודע מה.

אפי רוזן: אני לא דורש שיעורים.

אפי רוזן: אני דורש מבחנים מסוימים.

אלעזר שטרן: לא משנה, תדרוש ממנו טסט.

אלעזר שטרן: אז עכשיו אתה אומר שהבן אדם הזה יוכל לנהוג למרות שהוא לא עשה טסט וכבר עברו שבע שנים מאז שהוא נהג בפעם האחרונה.

אפי רוזן: לא, זה לא מה שאני אומר.

שלמה קרעי: שבע שנים לא, זה עד חמש שנים.

יעקב אשר: לא, אלעזר, הוא מדבר רק על מה שכפוף להנחיות החוק.

יעקב אשר: אין כפל מבצעים.

אפי רוזן: אף אחד מחברי הכנסת פה לא אמר להעלות עבריינים לכביש.

אפי רוזן: הוא אמר ככה: משרד התחבורה קבע שאחרי חמש שנים יעשה בחינה?

אפי רוזן: שיעשה בחינה אבל תנו לו לנהוג אחרי הבחינה.

יעקב אשר: חברים, תעצרו.

יעקב אשר: אנחנו בשניות האחרונות ואוסאמה, אני אשתדל, אם לא יהיה משהו, לעשות מחר את המשך הדיון ולסגור את העניין הזה.

יעקב אשר: בסדר?

שלמה קרעי: נראה לי שעכשיו אלעזר הבין.

יעקב אשר: בסדר, הוא הבין.

יעקב אשר: אני הבנתי וגם הוא הבין.

יעקב אשר: אני נועל את הישיבה ואנחנו נכנס ישיבה מחר, ישיבה קצרה.

יעקב אשר: אני מציע שבינתיים יהיה גם ליבון מול המשטרה, לראות על אותו "סיסטם" שעשיתם כבר.

יעקב אשר: אם היית אומר לי מהתחלה שעשיתם, לא הייתי שואל את כל השאלות ששאלתי אבל אם יש לכם כבר "סיסטם" שעובד על זה, אז אפשר לעבוד גם על הדבר הזה.

יעקב אשר: תודה רבה.

יעקב אשר: הישיבה נעולה.